Nada Vučić: Ponovo programi usavršavanja iz oblasti tehničkog stvaralaštva; Školsko takmičenje u petak, bez prezentacije praktičnih radova - Radio Kosovska Mitrovica\nNada Vučić: Ponovo programi usavršavanja iz oblasti tehničkog stvaralaštva; Školsko takmičenje u petak, bez prezentacije praktičnih radova\n8. March 2022, 12:47 -> 13:03\nNarodna tehnika je u vreme pandemije, ograničeno ali kontinuirano sprovodila svoje programe, ali s obzirom da su oni vezani često za rad u grupama i sa školskom decom i omladinom bilo ih je teško u predhodne dve godine sprovoditi.\nRukovodilac Narodne tehnike u Kosovskoj Mitrovici Nada Vučić, potvrdila je za naš program, da je srećna što se stvari menjaju , broj novoobolelih opada i ponovo se organizuju, različita edukativno obrazovna predavanja i aktivnosti na terenu. Prva u nizu aktivnosti koje sledi je opštinsko takmičenje iz oblasti tehničkog stvaralaštva.\n„Dobro je što konačno jenjava ovo epidemijsko zlo, bilo je teško raditi u uslovima korone, pogotovu što je potrebno često okupiti veći broj dece i omladine i stvoriti uslove za rad. Idemo dalje, nastavljamo da radimo, da ohrabrujemo i motivišemo mlade ljude da nastave da uče i edukuju se u cilju njihove bolje i perspektivnije budućnosti.\nOvih dana organizujemo opštinsko takmičenje iz tehničkog i informatičkog obrazovanja. Održaće se u petak 11.marta u Osnovnoj školi „Sveti Sava“, zatim nam predstoji okružno i republičko nadmetanje iz iste oblasti. Pripremamo se za to uveliko.“, kaže Vučić za Radio Kosovska Mitrovica.\nIako je nastava u školama prešla sa onlajn na model neposrednog praćenja predavanja, ovo takmičenje neće imati pokazne praktične vežbe već će se svesti na rešavanje testova. Razlog je kako je nada Vučić rekla nedostatak vremena da se pripreme ogledi, jer se na njima radi tokom čitave godine. Odlučili su da to ovofg puta bude ovako i da je važno da se krene.\n„Nećemo imati prezentaciju praktičnih radova, što je loše i za nas i za đake, jer kroz te radove mi možemo da vidimo inovativnost, kreativnost, rad , ideje…Sve je to bilo nemoguće u uslovima pandemije, jer je u naučno tehničkom stvaralaštvu važno, inovativne ideje pretvoriti iz teorije u praksu, a to je za vreme onlajn nastave bilo nemoguće, smatra Nada Vučić i dodaje da je za pripremu jednog ovakvog takmičenja potrebno više meseci svakodnevnog rada i angažovanja.\nInače ovo nije samoinicijativna odluka kada je način takmičenja u pitanju, već je to preporuka resornog Ministarstva, koje je odlučilo da se ove godine takmičenje iz naučno tehničkog stvaralaštva održi putem pisanih testova odnosno proveri teoretsko znanje učenika.\nNada Vučić ističe uspešnu dugogodišnju saradnju sa školama na opštinskom, i na nivou okruga, zatim obostrani interes u cilju usavršavanja i obrazovanja dece i omladine. Dodaje da to ima višestruki značaj ne samo za njihovo usavršavanje iz oblasti tehničkih nauka, već i za njihovu socijalizaciju, timski rad, međusobno uvažavanje i pomaganje. To je put ka zrelosti i usavršavanju dece, da postanu zrele i odgovorne ličnosti u društvu.\nNarodna tehnika tek počinje sa zadatim programom rada i u narednom periodu u planu su brojne aktivnosti.\n„Mi pratimo trendove interesovanja građana iz različitih oblasti. Mogu kao primer da navedem kurseve stranih jezika( nemačkog i engleskog) koje planiramo da vratimo u redovan program aktivnosti, kao i usavršavanja iz oblasti informacionih tehnologija i polaganje stručnih ispita za zanatlije sa područja rada, građevinarstvo, elektrotehnika i mašinstvo. To vraćamo među redovne aktivnosti i ovih dana uporno radimo na tome, ali i na medijskom oglašavanju, kako bi građani bili blagovremeno obavešteni o svim novim projektima na kojima Narodna tehnika radi.\nSvima koji to budu želeli to će biti prilika za dodatno obrazovanje i usavršavanje iz oblasti za koje oni smatraju da bi im mogli biti od koristi“, zaključila je Nada Vučić.


Vladislav je ugovorio smeštaj u Grčkoj, a sada mu je sve preselo: Ostao sam bez letovanja i nerava, ne pravite moju grešku!\nZa razliku od mnogih kojima je nedelja sinonim za odmor i dan bez stresa i briga, Vladislava Petrovića je dočekala jutros neprijatna poruka - vlasnik smeštaja koji je ugovorio prošle godine javio mu je da je cena promenjena jer je objekat potpuno promenjen, pa je samim tim i cena skočila. Ispostavilo se da Petrović nije jedini kome se ovo desilo. On je samo odlučio da to javno iznese.\n"Ugovorio sam cenu za apartman pre godinu dana i uplatio 20% depozit pa zbog korona virusa odložio za ovu godinu u istom terminu za istu cenu pre dva meseca, da bi mi jutros stigla poruka sa sve slikama kako je objekat renoviran i da je cena sada veća za čak 40% kao i da će razumeti ako odustanem i vratiti mi uplaćeni depozit. Imam sve poruke oko dogovora u mesindžeru", napisao je Vladislav u grupi Live from Greece, a zatim pitao za iskustva.\nSudeći po komentarima, on je samo jedan u moru onih koji će ovo leto ostati bez ugovorenog smeštaja. Štaviše, svi mu govore da uzme novac nazad i letuje na nekom drugom mestu. S tim što mu je, na njegovu sreću, ponuđen novac koji je odavno uplatio, vlasnik smeštaja se naime obavezao da će Petroviću ako otkaže letovanje barem vratiti novac za depozit.\n"Da, uzmite novac. Nama je propalo od prošle godine. Dogovoreno je da se čujemo ove godine ali po cenama za 2021. i smeštajnim kapacitetima. Već vidim da će biti povećana cena. Vraćanje novca nije dolazilo u obzir. Tako da iskoristite to", jedan je od komentara na njegovu objavu.\nNa pitanje Vladislava da li je dozvoljeno da vlasnik smeštaja javi da je promenjena dogovorena cena - ljudi su odgovarali jednoglasno.\n"Ko treba da mu dozvoli? Prošlo dve godine od uplate avansa do letovanja, on čovek iskoristio to vreme da renovira, uložio novac i podigao nivo usluge... Naravno i cenu. Uz to, nudi da ti vrati novac što i nije tako loše. Nema tu ništa brate, uzmi pare nazad i uplati nešto drugo", glasio je još jedan predlog.\nNaravno, bilo je i onih koji su odavno otpisali letovanje u Grčkoj i kao novu atrakciju vide Albaniju koja je povoljna i, kako kažu, ima lepše more.\nIpak, najveća diskusija se povela oko toga da li vlasnik ima pravo da menja "pravila igre":\n"Ovog leta možemo da planiramo ODLAZAK NA ODMOR!" Dr Tanja Jovanović je optimista, ovo su njeni argumenti\nKOLIKO ĆE KOŠTATI LETOVANJE U GRČKOJ I CRNOJ GORI? Donosimo vam spisak svih cena, od kafe i girosa do smeštaja\n"Sa pravne strane ne može da menja cenu jedino ako imate potpisan ugovor. Mada postoje i delovi zakona koji dozvoljavaju "kršenje" ugovora u slučaju više sile, a u ovom slučaju je korona viša sila, tako da bi ugovor lako mogao da se na sudu ospori. To je sa pravne strane, a sa ljudske (ukoliko ne postoji ugovor) može kako hoće, nažalost", zaključio je jedan korisnik.\nVladislav je ostao bez smeštaja ali su mnogi u tome videli dobru stranu - vlasnik mu je ipak ponudio povraćaj novca i javio na vreme da je smešaj renoviran. Što, nažalost, nije čest slučaj.\nDa li ste imali slična iskustva? Pišite nam u komentarima.


M.I.M. , BBC , Internet\nNIKO NEĆE U ZATVOR ZBOG EKOLOŠKOG KRIMINALA Zakon propisao robiju, ali neko zagađivačima ČUVA LEĐA\nOd država iz našeg regiona, Severna Makedonija našla se na 54. mestu, Crna Gora na 56, Srbija na 58, a Bosna i Hercegovina na 80. Što se tiče velikih sila, Kina je zauzela 79. mesto, Rusija je na 87, a Sjedinjene Američke Države na dalekom 95. Očuvanju zelene planete najmanje doprinose Irak i Libija, koja je na poslednjem mestu liste od 153 zemlje.\nPrva po doprinosu u očuvanju klime i planete je Norveška, koja predvodi svet u nizu ekoloških inicijativa, uključujući najviše električnih automobile u svetu. Norveška vlada je obećala da će biti klimatski neutralna do 2030. Norvežani su prihvatili koncept “friluftsliv”, što znači “život na otvorenom” i odnosi se na važnost boravka u prirodi kako bi ljudi bili zdravi i srećni. Oslo je ove godine poneo i laskavu titulu evropske zelene prestonice. Međutim, iako 99 odsto norveške energije po domaćinstvima dolazi iz hidroelektrana, Norveška je i dalje veliki izvoznik nafte, što je postala sporna tema među političarima.\nČista jezera, planine i vazduh povezuju se sa kvalitetom života u Švajcarskoj. Ključni aspekti njene ekološke politike su zaštita prirodnih izvora, optimalno urbano planiranje, borba protiv globalnog zagrevanja, očuvanje kvaliteta voda, vazduha i tla, održanje biodiverziteta, te očuvanje ruralnih delova zemlje. Švajcarska podstiče svoje građane da odgovorno troše izvore i preduzela je razne korake da ograniči povećanje temperature u atmosferi na manje od dva stepena Celzijusovih. Fokus je na smanjenju emisije štetnih gasova. Kvalitet vazduha u zemlji se stalno poboljšava. U poslednjih 25 godina emisija čestica u gradovima opala je za više od 50 odsto.\nTreći na listi, Portugal je bio među prvima koji su investirali u mrežu stanica za punjenje električnih automobila. Ova zemlja podstiče građane da ugrade solarne ćelije i koriste obnovljive energije. Recikliranje i odlaganje komposta je deo portugalske svakodnevnice, sa specijalizovanim kantama u svakoj zajednici, uključujući one za baterije. Portugalija je shvatila da veliku ulogu u naporima za očuvanje ekologije ima obrazovanje, pa je u srednje škole uvela edukaciju o okolini. Korišćenje bicikla u Lisabonu nije toliko rašireno koliko u drugim evropskim prestonicama, ali zemlja sve više prelazi na održive modele transporta, a posebno su popularni električni skuteri.\nSkoro 60 odsto Slovenije prekriveno je gustim šumama, a više od 40 parkova i rezervata dom su za oko 20.000 različitih vrsta biljaka i životinja, sa razgranatom mrežom staza za pešačenje. Mala zemlja sa populacijom od nešto preko dva miliona građana obećala je krajem prošle godine da će udvostručiti sredstva namenjena očuvanju okoline. Kako je na klimatskoj konferenciji UN u decembru rekao ministar za zaštitu okoline Jure Leben, Slovenija će za borbu protiv klimatskih promena ove godine izdvojiti 157 miliona evra. Leben je otkrio da je njegovo ministarstvo već počelo da priprema strategiju za klimatske promene do 2050. On je takođe upozorio da je došlo vreme da ekologija postane deo svake politike i političke odluke u Sloveniji, kako bi ova zemlja i čitava planeta ostale zelene.\nMala ostrvska zemlja počela je da postaje regionalno sedište za istraživanje klimatskih promena. Kipar leži na tački na kojoj se susreću Mediteran, Bliski istok i Severna Afrika, a to su područja na kojima se očekuje da će klimatske promene ostaviti velike posledice u nadolazećim decenijama, a gde su istraživački kapaciteti ograničeni. Predsednik Kipra Nikos Anastasijades objavio je prošle godine vladinu inicijativu za formiranje centra za istraživanje klimatskih promena na Institutu Kipar u Nikoziji, za šta će biti izdvojeno 30 miliona evra. –Ovo je prioritet za vladu – rekao je tada Teodulos Mesimeris, šef odeljenja za borbu protiv klimatskih promena kiparskog Ministarstva za okolinu. Plan ove inicijative je i smanjenje emisije štetnih gasova u skladu sa Pariskim sporazumom iz 2015.\nFinska je pravi primer kako štititi okolinu. Širok spektar, detaljni podaci i visok nivo tehnologije baza su njene efikasne politike za zaštitu okoline. Kao jedna od najzdravijih industrijalizovanih država, Finska takođe može da priušti ključne investicije u očuvanje okoline. Mala gustina stanovništva i shodno tome relativno nedirnuta okolina takođe doprinose očuvanju zelenila. Mnoga zagađena jezera i reke su očišćeni, a vazduh se značajno poboljšao u industrijskim lokacijama. Izgrađena je velika mreža zaštićenih područja. Sa šumama, najvrednijem prirodnom izvoru Finske, sada se upravlja mnogo pažljivije nego u prošlosti i godišnji rast stabala jasno premašuje ukupnu seču. Ali, poboljšanja su i dalje potrebna po pitanju visokih nivoa potrošnje materijala i energije i smanjenju emisije štetnih gasova.\nŠvedska reputacija kao pionira u zaštiti okoline počela je nizom mera još tokom ’60-tih i ’70-tih godina prošlog veka. Švedska je 1967. bila prva zemlja koja je prepoznala gubitak ograničenih prirodnih izvora i među prvima je potpisala i ratifikovala međunarodni klimatski sporazum u Kjotu 1998. i 2002. Švedska se fokusira na dugoročnu energetsku efikasnost i veće snabdevanje iz obnovljivih izvora. Cilj ove baltičke države je da do 2020. smanji emisije štetnih gasova za 40 odsto i da se do 2030. potpuno reši vozila na fosilna goriva. To bi trebalo da dovede do potpunog nestanka štetnih emisija do 2050. Švedska vlada takođe planira da do 2020. poveća efikasnost korišćenja energije za 20 odsto u odnosu na 2008. Švedska takođe vodi u iznalaženju načina za očuvanje planete inovativnim održivim rešenjima.\nU Nemačkoj se na nuklearnu energiju gleda kao na neodrživu sa dugoročnom energetskom održivom strategijom i gašenje nuklearnih elektrana je centralni deo energetske tranzicije zemlje. Početkom 2011. bilo je 17 nuklearnih elektrana u Nemačkoj, a poslednja će biti zatvorena do 2022. Jaz u proizvodnji nadomestiće gasne turbine, konzervacija i obnovljivi izvori energije. Zakonom o obnovljivim energijama (EEG) 2014. dat je prioritet obnovljivim izvorima a investitorima je omogućena kompenzacija bez obzira na cenu struje, što je dovelo do porasta investicija i obaranja cene obnovljivih energija. “Oporezovati loše, a ne dobro” slogan je koji govori kako se Nemačka odnosi prema ekološki neprijateljski nastrojenim aktivnostima, posebno upotrebi fosilnih goriva. U druge mere koje preduzima ova evropska sila spadaju očuvanje energije i recikliranje.\nHrvatska je članica Evropskog zelenog pojaca, koji prati tok Mure i Drave, povezanih sa Dunavom koji protiče kroz ili se graniči sa Austrijom, Hrvatskom, Mađarskom, Srbijom i Slovenijom. Ove reke formiraju 700 kilometara dug “zeleni pojas”, povezujući skoro milion hektara prirodno i kulturno vrednog zemljišta kroz svih pet zemalja. Biosferni rezervat “Mura-Drava-Dunav” kombinuje grupu od 13 zaštićenih područja duž regiona i pomaže u zajedničkom upravljanju nad ekosistemom reka na održivi način. Jedan od glavnih izazova za Hrvatsku u implementiranju evropskih ekoloških politika i zakona je poboljšanje upravljanja otpadom. To se posebno može ostvariti povećanjem recikliranja kako bi se ostvarili ciljevi EU do 2020. Drugi izazovi su tranzicija na cirkularniju ekonomiju, okončanje popisa lokacija u okviru mreže “Natura 200” za zaštićena područja i njihovo efikasno upravljanje, te implementiranje projekata u vodenom sektoru. Mreža “Natura 2000” u Hrvatskoj je druga najveća u EU u smislu udela područja države članice. Takođe, hrvatski biodiverzitet je čuven u Evropi. Planinski region, koji pokriva više od 35 odsto zemlje, uvelike je netaknut i zadržao je bogatstvo divljeg života. Obalski deo sastoji se više od 1.000 ostrva koja su manje divlja, a stručnjaci se bore za zaštitu podmorskih životinja. Broj poznatih vrsta u Hrvatskoj je oko 38.000, što je velika odgovornost za malu zemlju. Građani Hrvatske aktivno usvajaju mere za zaštitu ugroženih vrsta na svojoj teritoriji.\nTemelj slovačke politike za okolinu je Ustav zemlje, prema kojem svako ima pravo na čistu okolinu i obavezan je da je štiti i poboljšava. Slovačka nije usvojila uniformni zakon za okolinu, već svako određeno područje ekološke politike ima posebne zakone i propise. Očuvanje prirode zasnovano je na vrstama i području. Prema Nacionalnoj strategiji biodiverziteta, Slovačka do 2020. planira da zaustavi gubitak i degradaciju ekosistema. Prestonica Bratislava primenjuje nekoliko mera za klimatsku adaptaciju, poput postavljanja zelenih krovova na staračke domove, sađenja drveća, te očuvanja i parkova i zelenih površina. Slovački grad Zvolen je pre pet godina predložio projekt „Biotehnološke inovacije za ponovnu upotrebu kišnice“, koji se sprovodio do 2017. u saradnji sa Tehničkim univerzitetom, a podrazumevao je ugradnju zelene infrastrukture u grad, poput vrtova, zelenih zidova, sadnje drveća itd.\nPonekad se u novinama nađu naslovi za koje nikome nije jasno o čemu su njihovi tvorci mislili kada su ih napisali. A nekad su takvi da vam ne preostaje ništa sem da se smejete od muke.


Građani i privreda duguju bankama 2.092 mlrd. dinara | Kamatica\nPočetna > vest > Građani i privreda duguju bankama 2.092 mlrd. dinara\nGrađani i privreda duguju bankama 2.092 mlrd. dinara\nTekst objavljen: 18.04.2014 16:55\nUkupni krediti preduzeća, preduzetnika i gradjana u Srbiji u martu iznosili su 2.092 milijardi dinara, što je 2,1 odsto manje nego na kraju februara, objavilo je Udruženje banaka Srbije. Pozajmice preduzećima bile su 1.360 milijardi dinara i za 3,2 odsto su manje nego na kraju februara.\nGeneralni sekretar Udruženja banaka Srbije Veroljub Dugalić kazao je da je manja zaduženost privrede loš signal, jer opadanjem kreditne aktivnosti kompanija smanjuju se mogućnosti za ulaganja i investicije.\nKrediti preduzetnicima su u martu bili u padu 0,2 odsto i iznosili su 109,5 milijardi dinara, dok su krediti gradjana povećani za 0,2 odsto, na 622,7 milijardi dinara.\nOd pozajmica stanovništvu u padu su potrošački krediti za 1,5 odsto i iznosili su 25,1 milijardu dinara i stambeni krediti za 0,3 odsto i iznosili su 343,2 milijarde dinara, dok su gotovinski krediti uvećani za jedan odsto i na kraju marta iznosili su 192 milijarde dinara.\nDugalić je ocenio da je veoma loše što pada zaduženost u stambenim kreditima, jer to znači da se manje gradi, a kako je gradjevinska industrija povezana sa drugim industrijama posledice toga će, kako je naveo, osetiti i banke i "čitava ekonomija".\nPoljoprivredni krediti u martu su iznosili 33,9 milijardi dinara, što je za 0,9 odsto više nego na kraju februara.\nUBS Udruženje banaka Srbije banke bankarsko tržište bankarski sektor klijent banke klijenti banke prezaduženost zaduženje zaduženost


Gradjevinski plac od 17,5 ari u Vinci na prodaju - Prodajem građevinski plac u Vinči, površine 17,5 ari u urbanom delu naselja, kod stambenog bloka. Plac poseduje komplent... - Srbija Oglasi\n/ Gradjevinski plac od 17,5 ari u Vinci na prodaju\nGradjevinski plac od 17,5 ari u Vinci na prodaju\nProdajem građevinski plac u Vinči, površine 17,5 ari u urbanom delu naselja, kod stambenog bloka. Plac poseduje komplentnu infrastrukturu, ograđen sa svih strana. Blizina autobuske stanice, marketa, pošte, škole... , izuzetno pogodan za investitore. Plac je deljiv na dva ili tri manja dela, bez hipoteka uknjižen u vlasništvu 1/1. Tel: 064/8689-270\nObjavljeno pre1 godinu 191 pregleda 0 poziva\nNema komentara za Gradjevinski plac od 17,5 ari u Vinci na prodaju\nOglasi korisnika (681 oglasa)\nVikend kuca sa placem-stalom,Vlasinsko jezero\n- Prodajem plac površine 4,8m2 sa štalom od 62m2. - Objekat je legalizovan. - Dozvoljena je gradnja....\nPčinjski okrug, RS\nProdajem plac 1ha i 10ari,Babe-Sopot\nProdajem plac 1 hektar i 10 ari,Babe,Sopot,na 100 metara od glavnog puta,tucanik put.Zasađeno 300 šl...\nDa li postoji grad u kome možete kupiti zemljište na kome možete izgraditi 12 stanova, a da to zemlj...\nPlac je veličine 9.13 ari, nalazi se na Zovi, najlepšem delu Zlatibora iznad kompleksa Zlatiborski k...


Godišnjica Centra za promociju nauke - ELEMENTARIJUM\nGodišnjica Centra za promociju nauke\nNakon tri godine rada, Centar je organizovao više stotina naučnopopularnih akcija\nOvog 23. novembra, uz još jedan rođendan, Centar za promociju nauke publici predstavlja novi, interaktivni prostor – prvi Makers Lab u Srbiji – KLIKER.\nOsnovan Zakonom o naučnoistraživačkoj delatnosti, Centar za promociju nauke je uprkos finansijskim teškoćama i drugim izazovima, tokom tri godine rada uspeo da okupi građane, naučnu zajednicu, medije, škole, državne institucije i nevladine organizacije oko istog cilja – povećanja naučne pismenosti.\nCentar je osnovan 23. novembra 2010. godine, kada je upisan u registar kao javna ustanova. Sa radom je počeo naredne, 2011. godine, prve naučnopopularne akcije organizovao je u jesen 2011, da bi tokom tri godine rada pokrenuo čitav niz naučnopopularnih programa u Srbiji i regionu.\nŠta je makers koncept?\nOsnovni sajt CPN-a\nTim Centra broji samo 20 ljudi, ali oko sebe okuplja na stotine entuzijasta, volontera i mladih naučnika, promotera nauke, aktivista i novinara. Zahvaljujući svima njima, nakon tri godine rada, Centar je organizovao više stotina naučnopopularnih akcija.\nU najposećenije programe Centra nesumnjivo spada manifestacija Dani budućnosti: Robotika, nagrađena Nagradom grada Beograda, tokom koje je, u jesen 2012, u Beogradu gostovao robot ASIMO i kad je izložbu robota obišlo više od 150.000 posetilaca.\nTokom tri godine, redovnu prolećnu nacionalnu manifestaciju Maj mesec matematike, koja je organizovana već tri puta, 2012, 2013. i 2014. godine, ukupno je posetilo oko 300.000 građana.\nCentar je organizovao na desetine naučnopopularnih izložbi, kako u Beogradu tako i širom zemlje i regiona. Jedna od najposećenijih je izložba „CERN u Srbiji“, koju je 2012. videlo 120.000 građana i koja je, povodom šezdesetogodišnjice osnivanja CERN-a, ove jeseni ponovljena u novom ruhu – „CERN u Srbiji 2014”.\nIzložbe „Deset otvorenih pitanja nauke“, Metahousing, „Šuma znanja“, ali i brojne druge, privukle veliku medijsku pažnju, ali i pažnju hiljada posetilaca.\nCPN je učestvovao i na stotinama festivala nauke u Srbiji. Njihov broj se od svega pet u 2010. do 2013. popeo na više stotina, koje su pokrenuli entuzijasti u brojnim gradovima i naseljima u Srbiji. Mobilni planetarijum Centra za promociju nauke obišao je 27 gradova u Republici, ali i regiji, posetio 185 škola, a planetarijumske projekcije videlo je više od 28.000 posetilaca.\nVeć dve godine, CPN organizuje i Dečji naučni kamp u Viminacijumu, a ove godine je pokrenut i projekat Dečji naučni klub. CPN aktivno doprinosi obeležavanju Dana nauke, raznih jubileja i drugih događaja posvećenih nauci u Srbiji i svetu, a svake godine izlaže izdanja naučne zajednice na Beogradskom sajmu knjiga.\nIz nedelje u nedelju, CPN učestvuje na mnogobrojnim konferencijama, skupovima i sajmovima koji povezuju nauku i društvo. Svakog meseca Centar u Beogradu organizuje CPN tribine na kojima učestvije veliki broj posetilaca. Nakon što se Republika Srbija uključila u najveći program Evropske unije za istraživanje i inovacije, Horizont 2020, CPN svakog četvrtka predstavlja različite mogućnosti ovog programa.\nCPN je posebno aktivan na međunarodnom planu i trenutno realizuje čak trinaest evropskih projekata. U oktobru 2013. godine, Centar za promociju nauke organizovao je Prvu regionalnu konferenciju promocije nauke (SCIPROM), koja je okupila promotere nauke iz regiona Jugoistočne Evrope.\nCentar neguje i saradnju sa medijima, a jedan od zapaženijih medijskih proizvoda Centra je naučnopopularni portal Elementarijum.\nSa idejom da ovi rezultati daju dugoročan efekat, Centar je u januaru 2014. godine otvorio stalni prostor u centru Beograda – Naučni klub CPN-a, na adresi u Knez Mihailovoj ulici broj 5, na drugom spratu zgrade Robne kuće „Beograd“.\nNakon što je ovaj prostor oživeo, CPN, uz četvrti rođendan, a u prizemlju iste zgrade, predstavlja novi, interaktivni prostor, koji podstiče kreativnost, širenje znanja i inovacije – prvi Makers Lab u Srbiji – KLIKER.\nOd ponedeljka, 24. novembra, svi posetioci, besplatno i bez obzira na uzrast, imaju priliku da se samostalno oprobaju u izgradnji gradova, u proizvodnji uvrnutih mašina i kreativnih izuma, upotrebi novih materijala, savremenih mehaničkih i električnih uređaja.\nŠansa za mlade istraživače


Opozicija ne podržava Boračku organizaciju i narodni skup “Sloboda” za očuvanje Srpske – Otvoreno\nIzvor: 17.04.2022, 11:03 18.1k Views\nOpozicija neće podržati proteste koje organizuje Boračka organizacija Republike Srpske. Iako mjesecima ubjeđuju javnost da se bore za prava boraca, sada kada čitava Republika Srpska treba biti jedinstvena, oni opet okreću leđa. Za PDP-riječ je o stranačkom skupu. Dok iz SDS-a tvrde da nisu sigurni da iza skupa stoji BORS iako je predsjednik predsjedništva organizacije to jasno potvrdio.\n“Nismo čuli jasan stav Boračke organizacije Republike Srpske oko organizacije protesta već samo medijske izjave njihovih pojedinih predstavnika. Samim tim nismo sigurni da zvanično BORS stoji iza skupa u srijedu o kome se spekuliše u medijima”, stoji u saopštenju SDS-a.\nIako najglasniji po pitanju boračke populacije u srijedu sa njima neće ni Nebojša Vukanović. Napao je sve redom koji su podržali održavanje skupa pa i građane Srbije koji su borce Srpske u svojoj namjeri podržali.\n“Pozivam građane da ne izlaze na ovaj skup. Vrijeme je Vaskrsa i praznika, treba sve pripremiti kući, uskoro će i Veliki petak dan velikog stradanja i nema nikakve potrebe da se narod krije iza Milorada Dodika”, kaže Vukanović.\nSkup nema veze sa politikom. Treba pokazati i dokazati da Srpska i ovaj narod nisu pokoreni-rečeno je iz SNSD-a. I iz koalicionih partija smatraju da se radi o\ndostojanstvu građana i odbrane teško stečenog mira na ovim prostorima.\n“Ovo je posljednja linija odbrane dostojanstva svih nas, a da ne govorim o odbrani institucija Republike Srpske i njenih stavova. Posljednje odluke Visokog predstavnika idu u pravcu destabilizacije, rušenja mira, Dejtonskog mirovnog sporazuma i Ustava BiH”, kaže Srđan Todorović, potpredsjednik SP-a.\nOvo nije nikakav protest, nego suprostavljanje sili koja se nad Srbima vrši već predugo, kaže lider NPS-a.\n“Ovo je podrška pravu, podrška Ustavu, Dejtonskom sporazumu i Dejtonskoj BiH, a odbrana institucija Republike Srpske i Republike od nametanja, smjenjivanja i zabranjivanja”, kaže Darko Banjac, predsjednik NPS-a.\nSrpstvo se sada brani u Banjaluci i čitav srpski narod treba to podržati, poruka je iz Beograda. Ako na ovome ostane pojedini faktori sa Zapada će ići korak dalje pokušavajući narušiti samostalnu srpsku politiku, kaže Aleksandar Raković.\n“U ovom momentu treba da zbiju redove svi Srbi i Srbija i Republika Srpska i Srbi u Crnoj Gori, kao i Srbi u okruženju i dijaspori i da pokažemo da smo jedinstveni i nedjeljiv srpski narod. Punu podršku dajemo iz naše Srbije rukovodstvu Srpske da sačuva i odbrani identitet srpskog naroda i državnosti zapadno od Drine”, kaže Aleksandar Raković, istoričar.\nBoračka oprganizacija Srpske održaće u srijedu u Banjaluci veliki narodni skup pod sloganom “Sloboda”. Kažu, ovo je njihov način da se bore za očuvanje odluka koje donose institucije Srpske. Reaguju na odluku Kristijana Šmita da nastavi proces otuđivanja imovine Srpske i suspenduje Zakon koji je donijela Republika.


Zavičajni muzej Jagodina — Vikipedija, slobodna enciklopedija\nZavičajni muzej Jagodina je izrastao u značajnu ustanovu kulture u Jagodini, a i celom Pomoravlju, koja prikuplja na desetine hiljada vrednih predmeta prirodnjačkog, arheološkog, istorijskog, etnološkog i umetničkog karaktera.\nTrajno je rešen i problem smeštaja Muzeja u zgradi bivšeg Sokolskog doma, koja i sama predstavlja spomenik kulture. To je omogućilo da se postavi stalna izložba eksponata i svakom posetiocu se pruža jedinstvena prilika da na jednom mestu sazna o vekovnim tokovima života i rada na ovim prostorima.\nZavičajni muzej Jagodina organizuje i tematske izložbe, a samostalno ili u saradnji sa drugim ustanovama priprema i štampa vredne publikacije.\nZavičajni muzej Jagodina osnovan je 30. septembra 1954. godine, od zbirki starina koju je nastavnik istorije Dušan Vukićević Duja godinama sakupljao pri Učiteljskoj školi.\nNarastanje muzejskih fondova i sveukupna afirmacija muzejske delatnosti krunisani su smeštanjem Muzeja u bivši Sokolski dom sagrađen 1935. godine, po projektu arhitekte Momira Korunovića, koji je 1987. godine stavljen pod zaštitu države kao spomenik kulture.\nS obzirom na obim prikupljene građe, njen značaj i stručne i naučne rezultate ostvarene u istraživanju prošlosti i kulture grada Jagodine i Pomoravlja, Muzej od 1995. godine ima regionalnu nadležnost nad teritorijom grada Jagodina i opština Despotovac, Svilajnac i Rekovac.\nZavičajni muzej Jagodina danas čini pet odeljenja: Prirodnjačko, Arheološko, Istorijsko, Etnološko i Umetničko, kao i pet pomoćnih službi: Služba za prosvetno pedagoški rad, dizajn i komunikaciju, Služba za dokumentaciju sa fotoslužbom i bibliotekom, Služba za konzervaciju i restauraciju, Pravno-administrativna služba i Služba pomoćnih i tehničkih poslova.\nU muzejskim fondovima se nalazi preko 50 zbirki, a najviše se ističu zbirke neolitske plastike, čuvene u svetu, zbirka stakla (jer je prva srpska fabrika uopšte bila jagodinska Staklara, od 1846. godine), zbirka numizmatike, legati akademskih slikara XIX i XX veka, kao i niz jedinstvenih eksponata iz srednjovekovnog perioda.\nZgrada u ulici Maršala Tita br. 82 u Jagodini\nBrošura Zavičajnog muzeja u Jagodini „Stalna postavka"; Statut Zavičajnog muzeja Jagodina br. 631-2/2017 od 07.09.2017. godine\nNeka od izdanja Zavičajnog muzeja\nPreuzeto iz „https://sr.wikipedia.org/w/index.php?title=Завичајни_музеј_Јагодина&oldid=21303493”\nUstanove kulture u Srbiji\nOva stranica je poslednji put uređena na datum 3. februar 2019. u 21:47 č.


Razvoj turizma prioritet za Toplicu - Top Novosti\nNaslovna Prokuplje Razvoj turizma prioritet za Toplicu\nRazvoj turizma prioritet za Toplicu\nNačelnik Topličkog upravnog okruga, Milan Aranđelović razgovarao je sa pomoćnikom ministra za trgovinu, turizam i telekomunikaciju-sektor turističke inspekcije, Verom Božić Trefalt i predsednikom Upravnog odbora Turističke organizacije Srbije, dr Ratkom Vušurović, o razvoju turizma u sve četiri topličke opštine.\n– U narednom periodu, veća pažnja će se posvetiti razvoju turizma na lokalnom nivou, sa posebnim akcentom na seoski turizam. Da bi se ovo ostvarilo, neophodno je da stručni ljudi iz različitih oblasti pokažu koji su to turistički potencijali ovog dela Srbije i na koji način se oni mogu najbolje iskoristiti za razvoj mnogih grana privrede, koje su sastavni deo turističke ponude, izjavio je on i dodao da Lukovska i Prolom banja treba da budu primer kako se na najbolji način promovišu i koriste turistički potencijali.\n– Turizam, kao privredna grana, utiče i na razvoj drugih oblasti privrede. Svaki uloženi dinar u ovu oblast, višestruko se vraća, rekao je Aranđelović i dodao da će se u narednom periodu veća pažnja pokloniti razvoju i iskorišćenosti izuzetno bogatih, ali nedovoljno iskorišćenih turističkih potencijala u Toplici.


“Coca-Cola”, “Pepsi”, “Amazon”, “L'Oreal”, “Unilever”, “Starbucks”, “Ferrari”, “Lamborghini”, “McDonald's”, KFC, “Pizza Hut”, “Rolex”, “Netflix”, samo su neke od kompanija koje su ovakvu odluku donele tokom prethodnog dana.\nKompanije “McDonald's” i “Starbucks” privremeno zatvaraju stotine svojih objekata u Rusiji, a “Coca-Cola” i “Pepsi” suspenduju poslovanje u Rusiji, prenosi B92.\nAmerički lanac restorana brze hrane “McDonald's” privremeno zatvara svih svojih 850 restorana u Rusiji kao "odgovor na rusku vojnu operaciju u Ukrajini", ali će nastaviti da plaća 62.000 zaposlenih u Rusiji.\nI iz “Starbucks”-a poručuju da će pružiti podršku za svojih oko 2.000 partnera u Rusiji.\nJužna Koreja zabranila transakcije s centralnom bankom Rusije\nU paket sankcija EU protiv Rusije biće uključene i kriptovalute


Vodič za bezbedno kupanje u bazenima - Bebac.com\nPoslednjih dana svedoci smo tragičnih ishoda na bazenima - zato pročitajte kako da deca u vodi budu bezbedna\nKupanje, brčkanje, plivanje, nezaobilazne su aktivnosti tokom leta. To je doba kada se većina dece raduje lepom vremenu i brčkanju u kućnim bazenima koji su sada sve dostupniji i lakši za upotrebu, pa malo ko razmišlja o opasnim zamkama koje iz njega vrebaju.\nNisu samo bazeni opasni za decu, već i prirodne žive vode mogu biti rizične ukoliko se ne vodi računa o tome kako se deca ponašaju u vodi i oko nje. Veoma je korisno za sve da deca što pre usvoje veštinu plivanja, jer svaka voda sa sobom rizik i zato je važno da budemo uvek na oprezu kad su nam deca u blizini vode.\nZato vas navodimo da pročitate sva potrebna kako bi vaše dete moglo bezbedno da se kupa u bazenu, a vi da leto provedete što bezbrižnije.\nPročitajte koliko hlora je optimalno i kako da voda u bazenu bude bezbedna\n3 razloga zašto je za dete važna rutina


Četiri nova imena postaju deo Periodnog sistema (video) - Sputnjik Srbija\n20:45 15 Decembar 2019\nČetiri nova imena postaju deo Periodnog sistema (video)\n17:11 10.06.2016 Preuzmite kraći link\nČetiri nova imena će uskoro će postati deo Periodnog sistema hemijskih elemenata, koji je razvio ruski naučnik Dmitrij Mendeljejev u 19. veku. Dva od četiri nova elementa imaće imena u vezi sa Rusijom.\nČetiri nova elementa koji će se nalaziti u sedmom redu tabele, a prema predlogu Međunarodne unije za čistu i primenjenu hemiju, zvaće se nihonijum (Nh), moskovijum (Mc), tenesin (Ts) i oganeson (Og).\nElementi 113, 115, 117 i 118 formalno su priznati još u decembru prošle godine, ali je Unija sada predstavila listu imena koju su predložili oni koji su pomogli u njihovom otkrivanju. Ukoliko se javnost ne bude protivila Međunarodna unija će 8. novembra trajno staviti elemente na tabelu.\nNihonijum (Nh) je predloženi naziv za element 113 zbog otkrića na Rikenu u Japanu. To će biti prvi element koji će biti nazvan po mestu u istočnoj Aziji. Nihon je jedan od dva načina da se kaže „Japan“ na japanskom.\nElement 115 ima predloženi naziv moskovijum (Mc) zbog lokacije Zajedničkog instituta za nuklearna istraživanja u Moskvi u Rusiji.\nPredloženi naziv za element 117 je tenesin (Ts), na osnovu američke države Tenesi, gde se nalazi Ouk Ridž nacionalna laboratorija.\nNa kraju, elemenat 118 ima predloženi naziv oganeson (Og), u čast ruskog nuklearnog fizičara Jurija Oganesijana.\nimena, Periodni sistem elemenata, Rusija\n20:40Preminuo policajac ranjen u oružanom okršaju u Igalu\n20:24Pet najznačajnijih operacija pripisanih Mosadu\n19:57Erdogan potvrdio da može zatvoriti avio-bazu Indžirlik za Amerikance\n19:57Puška koju je Putin poklonio Vučiću otvorila tajne o izgubljenom blagu Obrenovića /video/\n19:56Glavna jelka Rusije od 90 godina dopremljena ispred Kremlja /video/


Sankcije nisu uticale na rast ruske ekonomije\nPrema mišljenju analitičara, Rusija je uspela da postigne takav rezultat zahvaljujući povećanju svetskih cena nafte, povećanju profita od izvoza, kao i realizaciji nekoliko velikih energetskih projekata i održavanju Svetskog prvenstva u fudbalu. Pritom se naglašava da na ovaj pokazatelj nije uticalo jačanje međunarodnih sankcija i pritisak svetskog finansijskog tržišta.\nMeđutim, Svetska banka je takođe smanjila prognoze za rast ruske ekonomije na kraju 2019. godine. Stručnjaci su smanjili aprilsku prognozu sa 1,4 na 1,2 odsto. To je uzrokovano smanjenjem proizvodnje nafte, oštrijom monetarnom politikom, kao i povećanjem PDV-a na početku godine.\nOsim toga, Svetska banka je smanjila svoje prognoze za svetski ekonomski rast u 2019. godini sa 3 na 2,6 odsto, a 2020. godine, prema mišljenju analitičara, rast će iznositi 2,7 odsto.\nRazlozi za pogoršanje prognoza u Svetskoj banci su globalna tendencija da se stvore trgovinske barijere, finansijski „potresi“, kao i nagli pad ekonomija nekoliko vodećih zemalja. Na primer, prema prognozama će u Sjedinjenim Američkim Državama ekonomija porasti do 2,5 odsto do kraja ove godine, a 2020. ta brojka će pasti na 1,7 odsto.


BMW je već uskladio podatke emisiji CO2 i potrošnji sa novim protokolom - Auto Republika\nSvaki pojedinačni model iz BMW game prošao je ponovno testiranje štetnih emisija, kako bi se javni podaci po ovom pitanju prilagodili zahtevima globalno usaglašenih test procedura za laka vozila (Worldwide Harmonised Light Vehicles Test Procedure – WLTP).\nNovi, stroži testovi bi trebalo da obezbede podatke o potrošnji goriva i sledstvenim štetnim emisijama ugljen dioksida, u realnim saobraćajnim uslovima. Cifre koje se, primenom WLTP protokola dobiju, znatno su približnije onima koje proizilaze tokom redovne eksploatacije vozila. Istovremeno, to znači da su zvanično deklarisane količine štetnih emisija CO2, kao i potrošnja goriva na sto kilometara vožnje, više u odnosu na ranije iznete podatke, koji su utemeljeni na primeni procedura NEDC testova.\nWLTP protokol je uveden u primenu u septembru 2017., o čemu smo vas tada i informisali. Testiranja u skladu sa iznetom metodologijom su obavezujuća u Evropi, i bez njih je nemoguće dobiti odobrenje za prodaju novog modela na ovom tržištu. Veoma česta je prateća praksa da se pored podataka dobijenih primenom novih procudera, obelodane i uporedivi podaci koji su proizašli kao rezultat ranije važećih (besmislenih) testova. Ovakva praksa će biti dozvoljena samo da septembra tekuće godine, kao deo procesa adaptiranja na nove standarde. Od tada, svi proizvođači će biti obavezni da objavljuju samo i jedino WLTP podatke, uz prikladan logo skraćenice za ovu vrstu testova.\nZa razliku od testova koji slede NEDC metodologiju i traju svega 20 minuta, WLTP protokol predviđa polučasovnu test vožnju u dužini od 23,5 kilometara. Novi testovi predviđaju da svega 13% vremena vozila tokom testa provedu, stojeći u mestu, za razliku od prethodnih koji su dozvoljavali da 25% vremena trajanja testa, vozila budu nepokretna, u radu na ler gasu. Novim pravilima, predviđeno je da se u obzir, tokom merenja, uzmu i stavke dodatne opreme, kako bi se prikazale i prateće razlike u težini vozila i aeodinamičkim performansama, zavisno od opremljenosti konkretnih primeraka.\nZa svakog proizvođača, pa i za BMW, cifre koje budu rezultat testiranja u WLTP ciklusu, značiće i izmene odnosnih podataka za celu gamu. Na primer, za model 116d, zvanični podaci po NEDC ciklusu su podrazumevali emisije CO2 od 94 g/km, dok su one po novim pravilima sada 111 g/km. Da navedemo i primer veoma popularnog modela 520d, kod koga je emisija bila 108 g/km, ali je primenom novog protokola “porasla” na 119 g/km.\nAko pogledamo malo bliže ove brojke, jasno je da za prikazanu seriju 1, štetne emisije i potrošnja, rastu za 18,01%, dok je ovaj “rast” kod testirane serije 5 na nivou od 10,18%. Ovo je samo još jedan dokaz da agregati veće zapremine i snage, sa manje stresa i uz (srazmerno) nižu potrošnju, savladavaju teže izazove.\ntags: bmw izduvni gasovi izdvojeno ndc WLTP\nprevious Drastičan rast prodaje automobila u Rusiji\nnext Vremenski uslovi mogu da poremete autonomna vozila


MUP: Kreće akcija kažnjavanja vozača koji ne koriste pojas; Smanjen broj poginulih u saobraćaju\nTanjug | 08. 09. 2017 - 12:15h\nNa teritoriji cele Srbije od 11. do 17. septembra sprovešće se akcija kažnjavanja svih vozača koji ne koriste sigurnosne pojaseve, kao i svih vozača koji ne prevoze decu na pravilan način, izjavio je danas načelnik Uprave saobraćajne policije Nebojša Arsov.\n- To ćemo sprovesti uz pomoć Agencije za bezbednost saobraćaja, koja će u tom periodu pustiti spotove na našim medijima, a sve kako bi broj vozača koji koriste sigurnosne pojaseve, kako na prednjim, tako i na zadnjim sedištima, bio mnogo mnogo veći - rekao je Arsov na konferenciji za novinare, siguran da se na taj način može smanjiti i broj poginulih i povređenih u saobraćajnim nezgodama.\nOd ove godine MUP je i zvanično član Medjunarodne organizacije saobraćajnih policija - TISPOL-a, kaže Arsov i takođe najavljuje akciju Edvard 21. septembra, dan kada će dobar deo policije biti na ulicama i kada će pokušati da, kao i prošle godine, organizuju da nijedna osoba toga dana u Srbiji ne strada.\nOve godine, kao zvanični članovi TISPOL-a, pustićemo i spot, u nadi da se što više ljudi uključi kako bi se tog dana prošlo bez poginlih u saobraćajnim nezgodama, rekao je Arsov.\nManji broj poginulih, ali i dalje iznad evropskog proseka\nFoto: M.Mitrović / RAS Srbija Ibarska magistrala\nNačelnik Uprave saobraćajne policije Nebojša Arsov rekao je na konferenciji za novinare da u Evropi nastrada u proseku 51 osoba na milion stanovnika, što je pokazatelj da se u narednom periodu mora mnogo više raditi kako bi Srbija smanjila broj stradalih u saobraćaju.\nIpak, kako kaže, od 2015. do 2017, postoji smanjenje broja stradalih, a 2017. je druga najbolja godina u istoriji bezbedosti saobraćaja.\n- Jedino bolja je bila 2014, kada je 30-ak manje stradalo. Broj stradalih lagano svake godine opada, ali poređenja radi, 361 lice nastradalo je za prvih osam meseci ove godine, što je više nego duplo manje od 2001, dok je recimo 2007. za prvih osam meseci nastradalo 656 osoba na našim putevima - rekao je Arsov na predstavljanju rezultata letnje kampanje prevencije saobraćajnih nezgoda pod nazivom "Vozi odmoran" koju organizuje Agencija za bezbednost saobraćaja u saradnji sa MUP-om.\nTakođe, kako je dodao, za više od dve i po godine, na našim autoputevima poginulo je 146 osoba, dok je na Ibraskoj magistrali i na delu od Čačka do Prijepolja stradalo 109 lica, tako da, kako kaže, prema tim podacima, autoput, iako ima znatno veći obim saobraćaja, ima neprihvatljivu bezbednost.\nOn je naveo da se MUP najviše bavi represijom, ali da učestvuje u edukaciji i svim vrstama kampanja, naročito sa Agencijom za bezbednost saobraćaja.\nŠto se letnjih meseci tiče, najčešći uzrok saobraćajnih nezgoda tada je umor vozača, te je Agencija za bezbednost saobraćaja ponovo pokrenula preventivnu kampanju pod sloganom Vozi odmoran i nakon analize rezultata, pokazalo se smanjenje broja poginulih i povređenih osoba.\n- U julu i avgustu smanjen je broj poginulih od oko 11 odsto, odnosno 14 manje poginulih, a najveće smanjenje poginulih je u julu i to 16 odsto, dok, u julu i avgustu imamo smanjenje broja povređenih osoba od oko osam odsto, odnosno 294 manje povređenih, a najveće smanjenje broja povređenih u avgustu je za 14 odsto - rekla je direktorka Agenije za bezbednost saobraćaja Jasmina Milošević na konferenciji za novinare.\nAgencija je, kako je rekla, u kampanji Vozi odmoran, sprovedenoj tokom jula i avgusta, koristila letke, bilborde, poklone, promotere, radijske reklame, društvene mreže, televizije sa nacionalnim frekvencijama i na taj način sačuvala je živote, a kako kaže direktorka, njena Agencija nastaviće sa preventivnim kampanja u cilju daljeg čuvanja života.\nAgencija za bezbednost saobraćaja vozačima pre svega preporučuje da voze odmorni, da na svaka dva sata vožnje naprave pauzu i odmore se 15 minuta, kao i da su odmaranje i san jedini pravi lek protiv pospanosti.\nSTRAVIČNA NESREĆA NA NEOTVORENOM AUTOPUTU…\nU istrazi saobraćajne nesreće na neotvorenom delu Koridora 11 od Uba do Lajkovca došlo se do prve krivične prijave – i to protiv povređenog vozača Milana…\nMornarica SAD identifikovala svih sedam…\nAmerička mornarica identifikovala je danas svih sedam mornara koji su poginuli u sudaru američkog razarača "Ju es es Ficdžerald" i filipinskog trgovačkog…\nCRNI VIKEND NA PUTEVIMA BiH Građani u šoku…\nTuga je zavila Kalesiju. U dve stravične saobraćajne neseće, koje su se dogodile tokom vikenda na području ove opštine, poginule su četiri osobe a više ih je…\nRASTE CRNI BILANS Najmanje 29 poginulih na…\nBroj žrtava ciklona "Ava" na Madagaskaru povećao se na 29, dok su tri osobe povređene, a dvoje se vodi kao nestalo, saopštile su vlasti.\nSPECIJALCI SPAŠAVAJU ČUVARE Obračun bandi u…\nNajmanje 13 osoba je ubijeno u sukobu suparničkih bandi u zatvoru u meksičkoj državi Nuevo Leon, a bezbednosne jedinice pslate su da smire pobunu, saopštio je…\nPovezane teme: saobraćaj , Poginuli , Policija\nSve sve OK, ali niko da se zapita koliko su vozila na ulicama danas bezbednija od onih što su se vozila pre 10 ili 15 godina... Jesu li iste šanse da preživiš u Stojadinu pa makar bio vezan i sa tri pojasa ili u bilo kom zapadnom autu srednje klase starom 5 do 10 godina?\nKrecu u novu pljacku.


Kosovo iz centralne Srbije uvozi mesečno oko 5.000 tona pšenice i simbolične količine brašna - Ekonomija - Dnevni list Danas\nPočetna » Vesti » Ekonomija » Kosovo iz centralne Srbije uvozi mesečno oko 5.000 tona pšenice i simbolične količine brašna\nDirektor poslovnog Udruženja mlinara i fabrika testenina „Žutounije“ Zdravko Šajatović rekao je danas da kosovske firme iz Srbije uvoze u proseku mesečno oko 5.000 tona pšenice, ali da za brašno i dalje važi posebna dažbina, uvedena 2017. godine od 40 evra po toni.\n„To finansijsko opterećenje na uvoz brašna iz Srbije čini izvoz neisplativim, pa se mesečno u proseku na tom tržištu proda simbolična količina brašna od oko 400 tona“, rekao je Šajatović za Betu.\nPrištinska vlast je, kako je rekao više puta odbila zahtev srpskih vlasti da se ukine ta dažbina, što je, kako je coenio, „verovatno iz političkih razloga ili da bi zaštitili poslovanje njihovog najvećeg mlina M silosi“.\nŠajatović je rekao da je od jula 2020. godine do januara 2021. godine Kosovu prodato svega oko 2.800 tona brašna što je na nivou „statistike greške“ jer je pre uvodjenja carine krajem 2018. godine, najpre od deset, a zatim od 100 odsto na tom tržištu godišnje prodavano oko 30.000 tona.\nZa izvoz pšenice na kosovsko tržište, prema rečima Šajatovića, ne postoje ograničenja i od jula prošle godine do januara ove iz Srbije je na Kosovo izvezeno oko 36.000 tona za potrebe modernog mlina „M silisi“ koji ima monopol na tom tržištu.\nŠajatović je podsetio da su prištinski vlasti u martu prošle godine, kada je počela pandemija korona virusa, suspendovale odluku o posebnoj dažbini na dva meseca iz straha od nestašice, ali su je aktivirali kada su se snabdeli.\nKosovo je mali potrošač kukuruza, pa je iz centralne Srbije od oktobra prošle godine do januara 2021. godine izvezeno samo oko 17.400 tona od ukupnog izvoza od oko 1,6 miliona tona.


Otvaranje programa za rešavanje problema sa snimanjem zvuka\nAko računar ima problema pri snimanju zvuka, pokušajte da koristite program za rešavanje problema sa snimanjem zvuka da biste rešili problem. On proverava uobičajene probleme, na primer uverava se da su ispravna zvučna kartica i uređaj za snimanje instalirani na računaru. Više informacija potražite u odeljku Rešavanje problema u operativnom sistemu Windows.\nOtvorite program za rešavanje problema sa snimanjem zvuka tako što ćete kliknuti na dugme Start i izabrati stavku Kontrolna tabla. U polju za pretragu otkucajte program za rešavanje problema i izaberite stavku Rešavanje problema. U okviru opcije Hardver i zvuk izaberite stavku Rešavanje problema sa snimanjem zvuka. Ako vam bude zatražena administratorska lozinka ili njena potvrda, otkucajte lozinku ili je potvrdite.


Realizirane radionice u sklopu projekta „Divided past – Joint future“ u Tuzli\nRADIONICA Po završetku dvodnevnih radionica uslijedile su terenske aktivnosti\nU sklopu projekta „Podijeljena prošlost – Zajednička budućnost“, kojeg realizira 19 organizacija u šest država zapadnog Balkana i Turskoj, tokom marta i aprila u Bosni i Hercegovini provodi se Nacionalna kampanja pod nazivom „Prihvatanje oštećenosti“.\nKampanja se realizira u nekoliko koraka. Prvi korak kampanje okupio je 25 mladih iz Tuzle, kroz edukativne i terenske aktivnosti na temu procesa pomirenja i omladinskog aktivizma u sferi mira u Bosni i Hercegovini.\nPo završetku dvodnevnih radionica, uslijedile su terenske aktivnosti koje su se ogledale u realizaciji „Flash moba“ na ulicama grada Tuzle, postavljanjem transparenata na Korzu i Plavom mostu, te, zajedno s Gradskom upravom Tuzle – Odjeljenjem za komunalne djelatnosti, zasadili drvo crvenog javora u Gradskom parku, nedaleko od Pravoslavne crkve. Isto tako, postavili smo/zasadili i vremensku kapsulu sa mirovnim porukama mladih.\nTokom uličnih performansa, u kojima je učestvovala većina učesnika radionica, na Korzu kod sata je bio postavljen štand na kojem su se građani mogli upoznati i uzeti kvalitativno istraživanje: „Proces pomirenja na zapadnom Balkanu i Turskoj“. Istraživanje je dostupno na ovom linku.\nProjekt „Podijeljena prošlost – Zajednička budućnost“ finansijski je podržala Evropska unija.\nKadrovi SDA, HDZ-a i SDS-a nisu ispunili zadaću


BEZ MOSTOVA ŽIVOTA NEMA\nTRODNEVNIM NEZAPAMĆENIM UDARIMA BUJIČNIH VODOTOKA TEŠKO OŠTEĆENA SAOBRAĆAJNA INFRASTRUKTURA U KRALjEVAČKOM KRAJU Bujice srušile ili teško oštetile 16 ćuprija i 20 saobraćajnica POSLE gotovo trodnevnih borbi sa poplavom i bujicama, voda se polako povlači iz najugroženijih područja u kraljevačkom kraju - Grdice, Adrana, Drakčića, Mrsaća, Vrdila, Opalanića, Popovića i Sirče, ostavljajući za sobom milionsku štetu. Uz oko 500 stambenih, pomoćnih i drugih objekata koji su teško oštećeni u poplavi, u nezapamćenom udaru bujičnih vodotoka u kraljevačkom kraju srušeno je ili teško oštećeno 16 mostova, uglavnom lokalnog i pristupnog karaktera, kao i 20 saobraćajnica. Osim mosta na lokalnom putu u selu Sirča koji se potpuno urušio ostavljajući oko sedamdeset domaćinstava gotovo odsečene od sveta, bujica je teško oštetila mostove na lokalnim saobraćajnicama u Bogutovcu, Leševu, Godačici, Glediću, Petropolju, Zakuti, na putu Adrani - Mršinci, preko Musine reke na Ibarskoj magistrali. - Voda se zadržala još u najnižim tačkama, jer ne može tek tako da otekne ka rečnim vodotocima. Angažovali smo kompletnu mehanizaciju da se pod hitno urede i očiste rečna korita kako bi voda što brže oticala - kaže Radoica Kočović, član Gradskog štaba za vanredne situacije. - Prioritetna nam je i hitna sanacija mostova koji su se urušili ili poklekli usled bujičnih udara, kao i popravka saobraćajnica, kako bi se uspostavila nesmetana komunikacija važna za život ljudi i otklanjanje posledica na njihovoj pokretnoj i nepokretnoj imovini. U Petropolju i Zakuti na padinama Gledića bujica je potpuno srušila most na lokalnom putu i urušila saobraćajnicu ka ovdašnjoj osnovnoj školi i crkvi. - Rizično je za decu kojoj je ovaj put jedini ka školi, ali i za desetak domaćinstava. Prijavili smo sve Gradskom štabu za vanredne situacije, ali nas još niko nije obišao. Rekli su da će doći čim se za to steknu uslovi - kaže Nenad Marković, predsednik mesne zajednice Zakuta. U selu Leševo, takođe na padinama Gledićkih planina, u toku su radovi na sanaciji mosta preko Gledićke reke, sagrađenog posle poplave 2014. godine. - Ovaj most je veoma bitan za komunikaciju stanovništva ovog kraja i uspeli smo da ga kamenom koji smo dovezli iz Kamenice spasemo i sačuvamo. Naravno, kada se voda potpuno povuče predstoje i dodatni radovi koje će nadgledati stručnjaci - dodaje Kočović. Radnici komunalnih službi rade punom parom i u Ravanici i Glediću uklanjajući sve ono što je bujica nanela u rečna korita i na obale. U pomoravskom selu Mrsać od juče je zatvoren lokalni put zbog oštećenja na mostu preko Musine reke. - Daleko je da se ide okolo, ali je svakako bezbednije - kažu meštani. - Nadamo se samo da popravku nećemo dugo čekati, jer ovaj put je jedna od žila kucavica ovog kraja.\nU KRUPNjU VANREDNA SITUACIJA, RADI SE NA ISPUMPAVANjU VODE\nBOGOŠTICA ODNELA DEO PUTA\nU KRUPNjU i 10 okolnih sela proglašena je vanredna situacija zbog kiše koja je u popodnevnim satima u sredu nanela velike probleme meštanima. Poplavljeno je 50 kuća i osnovna škola u centru Krupnja, a 15 đaka je evakuisano.\nZbog velike količine padavina izlile su se reke Bogoštica, Likodra i Brštica. Za 45 minuta palo je 78 litara kiše po kvadratnom metru, pa su rečice i potoci sa Sokolskih planina brzo nadošli. Najveće probleme napravila je Bogoštica, koja je poplavila domaćinstva i odnela deo puta koji vodi ka istoimenom selu.\nTrenutno nema opasnosti od izlivanja, sve tri reke su se povukle u svoja korita, a najveća šteta pričinjena je na putnoj infrastrukturi.\nPredsednik opštine Ivan Isailović rekao je da je šteta velika, ali znatno manja nego što je mogla biti i dodao da je izbegnuta veća katastrofa, jer su sva rečna korita očišćena.\n- Spremni smo, manje je padavina nego 2014, imamo više bujičnih pregrada i u narednom periodu radićemo na tome da ih bude što više, jer je to jedino rešenje za Krupanj - rekao je Isailović.


RTS: Duet za dečju Pesmu evrovizije - Scena - Dnevni list Danas\nPočetna » Scena » RTS: Duet za dečju Pesmu evrovizije\nRTS: Duet za dečju Pesmu evrovizije\nIrina Brodić i Jana Paunović braniće boje Srbije na takmičenju za „Dečju pesmu Evrovizije“ koje će se održati 26. novembra u Tbilisiju, u Gruziji.\n0Piše: FoNet 28. septembra 2017. 17.18\nMuziku i tekst za pesmu „Ceo svet je naš“ napisali su Ognjen Cvekić, Lejla Hot, Irina Brodić i Jana Paunović.\nU završnici nacionalnog konkursa RTS-a za predstavnika Srbije na takmičenju za „Dečju pesmu Evrovizije“, u specijanoj emisiji „Dečja pesma za Evropu“ predstavljene su tri kompozicije koje su prethodnim izborom muzičkih urednika RTS-a ušle u najuži krug takmičenja.\nUživo, nastupom pred žirijem i publikom u studiju 9 Radio-televizije Srbije predstavljene su pesme „Ove zvezde smo ti i ja“ koju je izvela Darija Vračević,„Ceo svet je naš“ u interpretaciji Irine Brodić i Jane Paunović i „Šta je svet bez ljubavi“ koju je otpevala Irina Arsenijević.\nTransparentnim glasanjem stručni žiri u sastavu:kompozitor, aranžer i dirigent Vojkan Borisavljević, pevačica i nekadašnja učesnica na „Dečjoj pesmi Evrovizije“ Nevena Božović, dirigent hora „Kolibri“ Ljiljana Ranđelović, muzički urednik u RTS-u Čeda Hodžić i pevač Zoran Kiki Lesendrić,izabrao je pobedničku kompoziciju.\nIzbor pesme naših predstavnica biće prikazan će u emisiji „Dečja pesma za Evropu“ koja će se emitovati 30. septembra u 12:30 na Prvom programu RTS-a.\nZavršen konkurs za „Pesmu Evrovizije 2020“, prijavljeno 90 kompozicija\nRTS raspisuje javni konkurs za izbor pesme koja će predstavljati Srbiju na „Evroviziji“


Vesti online / Scena / Estrada / Pobednica Zadruge nudi Dačiću duet?\nKristina Kockar, pobednica prve sezone rijalitija Zadruga, javno je ponudila Ivici Dačiću da snime duet.\nKristina je do pre godinu dana bila "anonimna", ali je nakon učešća i pobede u rijalitiju Pinka postala i pevačica i sada, prema pisanju domaće štampe, uzima ozbiljan novac za nastupe širom regiona - u pitanju su hiljade evra!\nKija je za "Informer" rekla da bi volela da peva sa Dačićem, ali je otkrila i da je članica njegove stranke.\n- Igrom slučaja sam u SPS-u, ali iskreno, ne sećam se ni kada sam to potpisala, možda je i neka greška - rekla je ona.\n- Mislim da bi nam legla neka pesma zabavnog karaktera, znam da Dačić peva i na grčkom, turskom, italijanskom... Upoznali smo se još u avionu dok sam radila kao stjuardesa, sećam se da je sedeo pored mene, ali je odmah zaspao jer smo išli ranim letom - rekla je ona tom listu.\nKija je predložila pesmu koju je pevala Tajči devedesetih, "Moj mali je opasan", a ministar spoljnih poslova je istom listu rekao da bi pevao sa njom, ali da "ne zna tu pesmu".\n* Andrija: Kija mi duguje 30.000 evra\n* Kija u suzama nakon razvoda\n* Sloba progovorio o novoj devojci


18.06.2018 12:26 | Veljko Zeljković\nBanjaluka - Kraj višemjesečne agonije u vezi sa sudbinom Fabrike duvana Banjaluka, ozvaničen stavljanjem katanca na vrata nekada uspješnog privrednog kolektiva, podgrijao je nadu kod mnogih investitora koji su bacili oko na atraktivno zemljište u samom centru grada vrijedno više miliona maraka da će naći način da ga se dočepaju, ali im planove kvari činjenica da je fabrički kompleks pod zaštitom.\n- Kompleks Fabrike duvana Banjaluka nalazi se na privremenoj listi nacionalnih spomenika koji su pod zaštitom države. Bez naših dozvola u krugu ovog preduzeća ne može ništa da se radi - rekli su u Komisiji za očuvanje nacionalnih spomenika BiH.\n- Planskim rješenjem predviđeno je da ovaj prostor bude afirmisan kao kompleks sa novom namjenom, odnosno kao zona kulturnih i pratećih sadržaja - rekli su u Gradskoj upravi.\nObjekat Fabrike duvana, sagrađen 1888. godine, nalazi se na izuzetno atraktivnoj lokaciji u samom centru Banjaluke, na površini od 22.964 kvadratna metra. Tržišna vrijednost ovog zemljišta danas se kreće od pet do šest miliona maraka.


Kolekcionaru kome je izgoreo GT model Ford je poslao novi - AutoExclusive - Auto vesti, Novi, Luksuzni, Polovni automobili...\nMeđutim, kada ona konačno stigne, vi u svom automobilu uživate nekoliko desetina kilometara, nakon čega on odluči da postane prženi krompir. Upravo ovo se dogodilo jednom kolekcionaru superautomobila iz Nemačke, čiji je Ford GT planuo prevalivši manje od 50 kilometara, a nemili događaj se odigrao pre nekoliko meseci. Slava mu. Ali američki brend nije čekao previše kako bi stvari postavio na pravo mesto.\nSuperautomobil koji se gradi u Kanadi, pripadao je vlasniku instagram naloga imena muc.collector. Ovaj minhenski zaljubljenik u ekskluzivne i egzotične automobile, prema navodima, poseduje nekoliko Ferrari, McLaren, Lamborghini, Aston Martin, Porsche, pa čak i Pagani modela. On se takođe hvali i Ford Mustang Shelby GT350R jedinicom, a prema izveštajima, svoj novi GT je kupio pred kraj prošlog maja. Nekoliko nedelja kasnije, vatra je planula kao na paganskoj proslavi iz dela u kome se nalazi brutalni V6 motor sa dve turbine i 3,5 litara zapremine. Na svu sreću, vlasnik automobila je izbegao na vreme, ali njegov ljubimac nije bio te sreće.\nSada, jedva dva meseca kasnije, ovaj Nemac dobio je zamenu za svoj model, u istoj šemi boja srebrne karoserije sa dve crne štrafte i crnim točkovima. Sada, mi ne posedujemo bilo kakve informacije ko je pokrio troškove zamene, ali smo gotovo sigurni da kompanija odlučila da ovog vlasnika postavi na sam vrh liste, umesto da ga ostavi da čeka kako bi se otvorilo novo prazno mesto. Čini se logičnim da je Ford sve moguće troškove pokrio, ali i istragu ovog samozapaljivanja sproveo do tančina.


Radio TV Stara Pazova - Uhapšen bivši direktor "Vodovoda"\nUhapšen bivši direktor "Vodovoda"\nZbog osnovane sumnje da je izvršio krivično delo zloupotreba službenog položaja, pripadnici Policijske uprave u Sremskoj Mitrovici lišili su slobode J.H. bivšeg direktora JKP "Vodovod i kanalizacije" iz Stare Pazove. Osumnjičeni se tereti da je mimo plana javnih nabavki, bez saglasnosti stručnih lica i bez realne potrebe, nabavio opremu i sredstvo za dezinfekciju vode "tvin oksid", u iznosu od 14 miliona i 453\nhiljade dinara. Sredstvo "tvin oksid" je više desetina puta skuplji od standardnog hlora koji je bio predviđen planom javnih nabavki, nabavljen i čija potrošna vrednost godišnje iznosi oko 250.000 dinara. Postoje osnovi sumnje da je navedenim radnjama osumnjičeni oštetio JKP "Vodovod i kanalizacije" za preko 14 miliona dinara. Nakon policijskog zadržavanja, J.H. je priveden istražnom sudiji Osnovnog suda u Sremskoj Mitrovici, koji mu je odredio pritvor do osam dana, saopštila je Policijska uprava u Sremskoj Mitrovici.


Brnabićeva sa delegacijom Međunarodnog monetarnog fonda – Balkanekspresrb.rs\nPredsednica Vlade Srbije Ana Brnabić i delegacija Međunarodnog monetarnog fonda, koju je predvodio šef Misije Džejms Ruf, saglasili su se na današnjem sastanku da su reforme tokom prethodne tri godine dale dobre rezultate, zbog čega je važno nastaviti strukturne reforme i tokom 2019. godine i tako obezbediti dalji rast BDP.\nMMF je zadovoljan trendom u srpskoj ekonomiji, kao i time da postoji visok stepen saglasnosti sa Vladom Srbije kada je reč o reformama koje treba sprovesti i u narednom periodu.\nPredsednica vlade rekla je u razgovoru da je prvi kvartal bio izuzetno dobar. Brnabić je istakla da vlada nastavlja da radi kao i do sada i da nema prostora za opuštanje, kako bi se postigli željeni rezultati u ovoj godini. Istakla je da se razgovara i o planovima za 2019. godinu jer je cilj vlade da se postigne održiv i dimamičan ekonomski rast.\nPremijerka Brnabić i šef Misije MMF Ruf razgovarali su o rastu plata i penzija. Predsednica vlade naglasila je da će se visina novog povećanja razmatrati u skladu sa rastom BDP-a i postignutim ekonomskim rezultatima.\nPremijerka Brnabić je obećala da će se na tom poslu raditi maksimalnom brzinom i da je sada fokus upravo na tome – završetku mapiranja radnih mesta i izrada koeficienata, za šta je Ministarstvo državne uprave i lokalne samouprave već pripremilo nacrt zakona.\nNa sastanku je bilo reči i o važnosti javnih investicija, obezbeđivanju fiskalne stabilnosti, reformi javnih preduzeća i poreskoj politici.(Press Vlada)♦\nTagsAna Brnabić MMF


Poplava informacija na internetu ne dovodi do veće informisanosti mladih, biraju samo teme koje njih interesuju - NUNS\n„Moje iskustvo pokazuje da oni (brucoši) kada dođu na fakultet imaju jednu vrlo apstraktnu predstavu o tome šta je to, čak i oni koji se opredele za određen smer kao što je, recimo, smer novinasrtva i komunikologije iako su svesni toga da ne može da bude neko budući novinar, a da ne prati ta zbivanja“, kaže Veljanovski.\nDodaje da se nezainteresovanost se starijih prenosi na mlade i da je taj trend prustan godinama.\n„Pogotovu u okolnostima u kojima standard života nije bog zna kako visok, onda mladi više idu za onim oblicima ponašanja svojih vršnjaka koji rezonuju „ovde mi nije divoljno dobro ja planiram da odem iz ove zemlje“, pa ih onda i ne zainteresuje konretna okolnost, a pogotovo nemaju nekekve stimulanse da se uključe pa da pokušaju da učestvuju u popravljanju te situacije. Na žalost to je već godinama tako“, kaže Veljanovski.\nPoplava informacija ne dovodi do veće informisanosti\nPoplava informacija na društvenim mrežema paradoksalno ne dovodi do veće informisanosti, naprotiv.\n„Po mom iskustvu mladi ljudi beže od tradicionalnih medija jer njih društveno politički život ne interesuje baš previše čak i one studente koji studiraju političke nauke, sociologiju, filozofiju, društvene nauke… Njih zanimaju neki drugi sadržaji i oni njih traže u tim društvenim mrežama“, naveo je Veljanovski.\nDragan Stanojević, docent na Odeljenju socijologije Filozofskog fakulteta kaže da su mladi zainteresovani za društveno-političke teme koliko je i opšta populacija za njih zainteresovana.\n„U međuvremenu se odnos prema informacijama koje mladi prikupljaju značajno promenio. Čini mi se da su mladi danas više informisani nego što je to bio slučaj u prošlosti, s obzirom na to da imaju više mogućnosti i više kanala informisanja, ali da se struktura informacija koja je njima bitna promenila. Od globalnih i društvenopolitičkih tema koje su nekada dominirale u našem društvu, oni su sada zainteresovani za neke stvari koje su njima bitne. Vrlo često za neke lokalne politike koje su njima značajne“, rekao je on za Euronews Srbija.\nIstaživanja pokazuju da više od četvrtine mladih redovno prati političke teme.\nDruštvene mreže glavni izvor informacija\nIstraživanje koje je sprovela organizacija Centar za kreiranje politika i strategija, pokazuje da se mladi najviše informišu preko društvenih mreža (94 odsto), dok se najmanji procenat ispitanika se informiše putem televizije (4,7 odsto) i štampanih medija (0,6 odsto). Prvo mesto kada su u pitanju društvene mreže zauzima Instagram – čak više od 80 odsto.\nZnatan procenat mladih, preko 40 odsto, provodi duže od tri sata na društvenim mrežama ili su stava da provode previše vremena, te čak i ne broje vreme koje provode na društvenim mrežama. Veoma mali broj ispitanika koristi društvene mreže do sat vremena (9,8 odsto) i do pola sata (3,1 odsto) dnevno, pokazuje istraživanje.\nDruštvene mreže, informisanje mladih, Rade Veljanovski\nOvu pojavu zaboravljanja banalih stvari poput one šta je pročitano, da li su vrata stana ostala zaključana i slično, nauka naziva „svakodnevno distanciranje“. Univerzitet\nPravna bitka u čijem je fokusu Prvi amandman Ustava SAD koji štiti slobodu govora postavlja i pitanje ravnoteže između prava društvenih medija da odlučuju o


Izetbegović: Ovo bi bila sretna zemlja , ali evo šta nam sada slijedi – CIK Media\nNakon što nije bilo potrebnog kvoruma za održavanje hitne sjednice Doma naroda PSBiH, predsjedavajući Doma naroda Parlamentarne skupštine Bosne i Hercegovine Bakir Izetbegović je istakao da je BiH imala priliku do sutra da izabere delegaciju u Vijeću Europe.\n“Imali smo rok sutra do 10 sati i da nam se ne desi da budemo jedina zemlja članica Vijeća Evrope bez delegacije, pri Vijeću Evrope”, rekao je Izetbegović koji je zaključio današnju sjednicu Doma naroda Parlamentarne skupštine zbog nedostatka kvoruma.\nDelegati Saveza nezavisnih socijaldemokrata (SNSD) i Hrvatske demokratske zajednice (HDZ) BiH nisu došli na današnju hitnu sjednicu Doma naroda Parlamentarne skupštine Bosne i Hercegovine koju je sazvao Bakir Izetbegović,predsjedavajući ovog Doma, radi imenovanja članova bh. tima u Parlamentarnoj skupštini Vijeća Europe.\nIzetbegović je istakao da je očekivao da će svi raditi prema poslovniku te je upravo zbog toga i zakazao sjednicu.\n“Očekivao sam da će gospođa Krišto sazvati Predstavnički dom na jutarnjoj sesiji da potvrdimo eventualne odluke. Zašto to nije uradila meni nije jasno, jer ako ovo nije situacija predviđena članom 58. Poslovnika onda ja ne znam šta je takva situacija, kada treba faktički spasiti dignitet zemlje”, rekao je Izetbegović novinarima.\nNaglasio je da jedna strana nije dovoljna da povede stvari u pravom smjeru.\n“Kada bi se u ovoj zemlji svi držali bazičnih civilizacijskih vrijednosti i bazičnih dokumenata poput Ustava, zakona, simbola ove države koje treba poštovati, preuzetih obaveza, ništa ne bi bio problem, ovo bi bila sretna zemlja i sretni građani, ali u ovoj zemlji se ne poštuju njeni simboli, teritorijalni integritet, Ustav, vladavina zakona, itd., i to ne radi strana koju ja predstavljam”, kazao je Izetbegović.\n“Imali smo pokušaj zajedničkog kolegija koji nije uspio zato što dva srpska člana nisu htjeli da imaju sjednicu sa tim zahtjevom da se prvo formira novi saziv Vijeća ministara. Mislim da su dvoje kruške i jabuke, ne treba vezati zakonodavnu vlast sa formiranjem operativne vlasti”, rekao je Izetbegović.


► Još tri osobe umrle od posledica infekcije koronavirusom, novozaraženih 579\n23.10.2020 | 15:33h ► 19:07h Beograd\nKako je na konferenciji za novinare rekla zamenica direktora Instituta Batut Darija Kisić Tepavčević, u istom periodu prisustvo virusa potvrđeno je kod 579 osoba među testiranim 8.209 osoba.\nČlanica vladinog Kriznog štaba za suzbijanje epidemije koronavirusa Darija Kisić Tepavčević izjavila je danas da je od svih laboratorijski potvrđenih slučajeva infekcije u Srbiji prethodnih dana, oko 15 odsto onih koji su hospitalizovani.\nNavodeći da su u poslednjih sedam dana praktično u svim okruzima zabeleženi laboratorijski potvrđeni slučajevi, ona je na konferenciji za novinare Kriznog štaba rekla da su među hospitalizovanima osobe sa srednje teškim i teškim pneumonijama a da je broj pacijenata na respiratorima "prilično" stabilan prethodnih nedelja.\n"Trećina od ukupnog broja hospitalizovanih osoba smeštena je u KBC Bežanijska kosa. Poslednjih desetak dana više je ljudi primljeno na lečenje nego što imamo otpuštenih, tako da smo svakog dana u plusu između 20 i 40 bolničkih kreveta", kazala je zamenica direktora Instituta Batut.\nPonovila je da "niko nije zaštićen" od infekcije i dodala da su najrizičnije grupe radno aktivno stanovništvo i mlade osobe.\n"Uzor svima treba da budu najstariji koji se najsavesnije ponašaju a i deca se ponašaju odgovorno i savesno o čemu svedoči činjenica da je infekcija u školama sporadična", kazala je Darija Kisić Tepavčević.\nUpitana zašto je u martu uvedeno vanredno stanje a danas se ne razmišlja o toj meri iako je broj novoinficiranih na dnevnom nivou znatno veći nego pre sedam meseci, ona je kazala da je prioritet bio da se deluje preventivno, posebno zbog scenarija iz Italije i Španije gde su po njenim rečima, zdravstveni kapaciteti bili premali da pruže pomoć svima kojima je bila neophodna.\n"Na početku je ceo svet bio prilično iznenađen intenzitetom aktivnosti virusa. Niko nije bio pripemljen za takvu vrstu bolesti koja se prilično brzo širila. Mi smo restrikcijama uspeli da sačuvamo najstarije do danas a u međuvremenu smo nabavili nove respiratore, testove, izgradili nove laboratorije. Danas imamo veće brojeve u apsolutnom iznosu ali imamo manji broj hospitalizovanih i mnogo veće kapacitete zdravstvenog sistema", kazala je Darija Kisić Tepavčević.\nOcenila je da je stanovništvo danas "mnogo zaštićenije nego u martu" i da postoje "obećavajući" pokazatelji kada je reč o kolektivnom imunitetu ali je i dodala da je prerano bilo šta zaključivati na osnovu pojedinačnih brojeva.\nUpitana da li je moguće da se ograničenom broju gledalaca dopusti da prisustvuju utakmicama, ona je kazala da u ovom momentu svako okupljanje predstavlja faktor rizika i da je u narednom periodu važna "samo utakmica sa korona virusom".\nČetvrtina testiranih u Boru zaražena korona virusom\nOd 39 testiranih Borana u poslednjih 24 časa, čak 10 je pozitivno na korona virus, što znači da je u Boru ukupno čak 46 zaraženih, govore podaci Zavoda za javno zdravlje "Timok" iz Zaječara.\nNa današnjoj konferenciji za medije ocenjeno je da se epidemiološka situacija pogoršava, što je, prema rečima zdravstvenih radnika, bilo i očekivano.\nEpidemiolog u borskom Domu zdravlja Javorka Stankulić, kazala je da je "jasno da se građani ne pridržavaju propisanih mera u cilju zaštite od virusa".\nKako se većinom radi o porodičnim kontaktima, jasno je da se nisu poštovala uputstva pravilne izolacije, koja podrazumeva potpunu izolaciju od članova porodice, a ne samo onu od spoljnog sveta.\nNeophodno je da se u slučaju nemogućnosti potpune izolacije, svaka komunikacija sa zaraženim članom porodice obavlja uz nošenje maski i održavanje distance od najmanje metar i po, kazala je Stankulić.\nPrema njenim rečima, starosna granica se pomera te je sada najzastupljenija grupa od 40 do 49 godina i čak šestoro novoobolelih je u ovoj starosnoj dobi.\nDve novoobolele osobe su hospitalizovane, dok su ostale osobe asimptomatske ili sa veoma blagom kliničkom slikom i nalaze se na kućnom lečenju.


Ne znam koliko ste imali vremena i interesovanja da se pozabavite jednom interesantnom tematikom-uticajem naših misli na naš život-ali sticajem specifičnih okolnosti imala sam priliku da upoznam nekoliko obrazovanih i nadahnutih ljudi koji se veoma studiozno bave istraživanjima ove oblasti. U najkraćem i onoliko koliko sam i sama mogla da razumem, naše misli proizvode strujanja koja privlače njima kompatibilne okolnosti. Dakle, ako mislimo o negativnim pojavama, izazivamo negativna osećanjai automatski „podešavamo“ sebe na frekvenciju na kojoj cirkulišu negativne vibracije. Zato se često dešava da serija loših događaja ne ume da prestane već maleri se ređaju jedan za drugim. Isti zakon važi i u obrnutom pravcu. Često smo skloni da kažemo da je neko rođen pod srećnom zvezdom i sve mu polazi od ruke. Takva osoba veruje, misli i oseća sreću i ubeđena je da se sve dešava na njeno dobro. I upravo tako i bude. To je primetio još i Marko Aurelije koji nam je poručio: „ Kakve su nam misli, takav nam je živo.“\nBrojni naučnici tvrde da su svoja ostvarenja (pronalaske, patente, kompozicije) mnogo pre nego što su ih realizovali u praksi, dugo vremena nosili u svojim mislima. Ona su obitavala kao predmet njihovih želja, izazivala određena osećanja i živela zajedno sa svojim stvaraocima. Bilo je samo pitanje vremena kada će se i fizički materijalizovati. O tome najbolje svedoče zapisi da je Mocart sve svoje partiture prvo „osluškivao“ u mislima da bi ih u jednom dahu preneo na notni papir. Brojna literatura svedoči, da je po istom principu radio i Nikola Tesla. Koji je „ kockice“ svojih pronalazaka sklapao tokom dubokih meditativnih stanja. I istraživanja mnogih psihologa potvrđuju da su kvalitet i intenzitet misli najznačajniji činioci određenja naše „ sudbine“. Zato, možda nije na odmet da s vremena na vreme bacimo pogled na naše misli, da se zaustavimo u stampedu brojnih obaveza. Da li su one dobre ili loše, znaćemo po osećanjima koje izazivaju. Nemoguće je osećati se dobro i misliti loše. Lepe misli izazivaju lepa osećanja.\nRana jesen često je bila vreme kada smo reorganizovali i spremali svoj ormar za topliju garderobu. Ovoga puta bi možda trebalo da zaboravimo i da pospremimo teške misli i zamenimo ih onim toplim, nežnim, punim razumevanja i ljubavi. Možda je trenutak da zaboravimo sve ono ružno što nam se dešavalo, da oprostimo onima koji su nas povredili i počnemo novi život u kome ćemo snagom svojih misli privući lepe i srećne događaje. Neka svaki dan bude vaša nova pobeda, ali ne nad drugima, već nad sobom.


Tegeltija: Pojedinci iznose lične ili stranačke stavove o Ukrajini\nTegeltija navodi da situacija u Ukrajini izaziva zabrinutost kod svih u BiH te je izrazio nadu da će materijalna i ljudska stradanja biti što manja.\nPredsjedavajući Vijeća ministara BiH Zoran Tegeltija ocijenio je danas da iznošenje pojedinačnih stavova o dešavanjima u Ukrajini, bez zvaničnog stava Predsjedništva BiH, predstavlja lični stav pojedinca ili njegove političke partije, a ne stav BiH ili njenih građana.\nTegeltija je rekao Srni da je za vanjsku politiku nadležno Predsjedništvo BiH, koje utvrđuje jedinstvene stavove o svim vanjskopolitičkim pitanjima, navodeći da Predsjedništvo BiH do sada nije zauzelo zvaničan stav u vezi sa situacijom u Ukrajini.\n– Prema informacijama koje ja imam Predsjedništvo BiH je posljednji put razgovaralo i zauzimalo stav o Ukrajini 2014. godine – rekao je Tegeltija i dodao da Vijeće ministara neće imati zvaničan stav sve dok ga ne utvrdi Predsjedništvo BiH.\nOn je naveo da situacija u Ukrajini izaziva zabrinutost kod svih u BiH te izrazio nadu da će materijalna i ljudska stradanja biti što manja.\nTegeltija je pozvao sve u BiH da se suzdrže nepotrebnih komentara te da sačekaju zvanične stavove Predsjedništva BiH i da to bude obavezujuće za sve institucije.


Airbnb zbog korona virusa uvodi posebna pravila za otkazivanje rezervacija - Daljine.rs\nZbog pogubnog uticaja koronavirusa na sektor turizma, odnosno ograničenja putovanja, a i na javno zdravlje, Airbnb je prilagodio svoja pravila i time olakšao otkazivanje rezervacija usled nemogućnosti putovanja, što se odnosi i na goste i na domaćine.\nFleksibilnije rezervacije su paket alata i programa koji Airbnb razvija kako bi pomogao domaćinima i gostima da otkažu ili odlože planove putovanja. Kako se ograničenja putovanja i drugi uticaji šire, fleksibilnije rezervacije su zamišljene tako da putnicima donesu više mira i da pomognu vlasnicima smeštaja da dugoročno osiguraju više rezervacija.\nDomaćinima koji su spremni i mogu ponuditi povraćaj novca za otkaze rezervacija koje bi u protivnom bile naplaćene, platforma Airbnb će pružiti promocije koje povećavaju vidljivost novih rezervacija, uz odricanje standarde provozije od 3 odsto koliko Airbnb uzima pri svakoj rezervaciji. Ove mere su na snazi do 1. juna 2020. godine i imaju za cilj da nagrade fleksiblinog domaćina.\nS druge strane, gostima će na raspolaganju biti filteri koji olakšavaju pronalaženje i rezervisanje smeštaja koji imaju najpovoljniju politiku otkazivanja: fleksibilnu, umerenu ili strogu, a sve u skladu sa sitacijom zbog proglašenja globalne pandemije korona virusa.\nDobrodošli – pare ne vraćamo, evo vam kupon\nOve mere, prema Airbnb-u, imaju za cilj promovisanje pravedne ravnoteže i dodatne transparentnosti za korisnike ovog servisa. Ova zajednica, koju formiraju domaćini, odnosno vlasnici smeštaja i preduzetnici u ugostiteljstvu, ali i gosti odnosno putnici koji traže jedinstveni smeštaj i lokalno iskustvo, su jedini izvor prihoda ove kompanije i baš iz tog razloga Airbnb je odlučio da im izađe u susret, ali i da spasi svoj poslovni model dok traje epidemija korona virusa.\nAirBnB, Booking.com, Expedia i Tripadvisor moraju deliti podatke sa EU


Zaštita imovinskih prava Srba u Federaciji BiH - Dijaspora TV\nDijasporaDijaspora u svetuZaštita imovinskih prava Srba u Federaciji BiH\nOsobe koje su poreklom sa teritorije BiH trebaju da se informišu o ovoj akciji kako bi blagovremeno zaštitili prava na svoju imovinu.\nMinistarstvo spoljnih poslova – Uprava za saradnju s dijasporom i Srbima u regionu, u saradnji sa Republikom Srpskom, sprovodi kampanju zaštite imovinskih prava Srba u Federaciji BiH. Na teritoriji Federacije BiH u toku je usklađivanje podataka o nekretninama katastra i zemljišnih knjiga u kome pripadnici srpskog naroda mogu izgubiti pravo na imovinu (kuće, njive, šume, pašnjaci, voćnjaci, livade i druge nepokretnosti), a da o tome nisu ni obavešteni.\nCilj akcije jeste da pripadnici srpskog naroda koji su nosioci imovinskih prava u Federaciji BiH budu obavešteni o tom procesu i jave se Kancelariji za pružanje stručne pravne pomoći Republike Srpske.\nOko 400.000 lica, srpske nacionalnosti i dalje polažu prava na nepokretnosti u Federaciji BiH (u vlasništvu ili posedu). Ukoliko se građanin izjasni da nije imao saznanja o raspisu moguće je produženje do godinu dana za prijavu. Napominjemo da vlasnička tužba kod imovine ne zastareva, te su moguće i naknadne prijave pogrešnih upisa kroz sudski proces.\nZa stručnu pravnu pomoć možete se obratiti putem sledećih kontakata:


► Grenel nudi podršku dijalogu koji organizuju Francuska i Nemačka\nOn je na tviteru napisao da su zadovoljni što će se Evropljani sastati 10. jula radi daljeg razgovora između Kosova i Srbije, prenosi koha.net.\n"Nudimo našu punu podršku i zahvalni smo na njihovom vođstvu. Nadamo se da će važno pitanje vizne liberalizacije biti završeno na ovom sastanku", rekao je Grenel.\nDodao je da su SAD naporno radile na naglašavanju ekonomske normalizacije odnosa između dve strane.\n"Verujemo da je ovo prvi presudan korak u ovom dugom političkom sporu", napisao je on i izrazio nadu da će Evropljani sprovesti do sada postignute ekonomske sporazume između Kosova i Srbije o železničkoj i vazdušnoj liniji.\n"Smatramo da su ovi sporazumi ključni za stvaranje radnih mesta i davanje nade mladim ljudima. Nikada nismo verovali u brz dogovor između Kosova i Srbije. I nikada nismo mislili da će naš jedini fokus na normalizaciji ekonomije biti brzo rešenje", smatra Grenel.\nPrema njegovom mišljenju, poteškoće i dugoročna politička pitanja lakše će se rešavati kada prvo dođe do napretka u ekonomskim pitanjima.\nPozvao je međunarodnu zajednicu da nastavi da isprobava nove i kreativne ideje ako žele da napreduju, jer kako je naveo "narod Kosova i Srbije zaslužuje potpunu i stalnu pažnju Evropljana".


Srbija na "crvenoj listi" SR Nemačke - Portal 105.rs\nNaslovnaŽivotPutovanjaSrbija na "crvenoj listi" SR Nemačke\nSrbija na “crvenoj listi” SR Nemačke\nDesetodnevni karantin je obavezan svakome ko iz Srbije uđe u Nemačku, ali u nekim slučajevima on može biti prekinut pre isteka.\nOd juče, 5. septembra, Srbija je ponovo stavljena na listu zemalja koje se smatraju visokorizičnim za putovanje od strane SR Nemačke.\nTo dalje označava da je samo potpuno vakcinisanim državljanima Srbije dozvoljen ulazak u ovu zemlju bez obzira na svrhu putovanja. Takođe, deca mlađa od 12 godina mogu da uđu u Nemačku uz pratnju bar jednog potpuno vakcinisanog roditelja / staratelja. Jedino je važno da je od primanja druge doze vakcine prošlo najmanje 14 dana.\nKada su u pitanju nevakcinisani građani Srbije dozvoljen je ulazak u SR Nemačku samo ukoliko osoba obavlja neku važnu funkciju ili se razlog putovanja nalazi na spisku neodložnih razloga za ulazak u Nemačku. Ukoliko postoji bilo kakva nedoumica u vezi sa ovim svako se možet obratiti nemačkoj Saveznoj policiji popunjavanjem formulara koji možete pronaći na ovom linku.\nUkoliko je osoba deset dana pre ulaska u Nemačku boravila u Srbiji treba da popuni elektronsku prijavu, koja je obavezna i za decu. Uz ovo je potrebno da se dostavi i negativan test na prisustvo virusa korona, potvrdu o vakcinaciji ili da je preležana bolest.\nKarantin u trajanju od deset dana je obavezan i osobama koje prilikom ulaska u Nemačku imaju kod sebe potvrdu o vakcinaciji ili peležavnom virusu korona, ili negativan test.Karantin može biti prekinut čim se elektronskim putem dostavi neki od ovih dokumenata.\nTuristička putovanja u Saveznu Republiku Nemačku trenutno ni u kom slučaju nisu moguća.\nSve gore navedeno se ne odnosi na nemačke državljane, građane neke od država Evropske unije, ili državljane Srbije i trećih država koji imaju pravo dugoročnog boravka u nekoj od država Evropske unije ili Šengenskog sporazuma, i članove njihove porodice.\nKada je u pitanju tranzit kroz Nemačku on je omogućen svima koji imaju pravo ulaska u zemlju koja je krajnje odredište. Ukoliko putovanje podrazumeva presedanje na nekom nemačkom aredoromu nije potrebno da putnik ima kod sebe nikakvu potvrdu (vakcinacija, test) niti da se izvrši digitalnu prijavu.\nNa listu zemalja visokog rizika Nemčka je, osim Srbije, uvrstila i Albaniju, Azerbejdžan, Gvatemalu, Japan, Palestinsku samoupravu i Šri Lanku.\nSve najnovije informacije u vezi sa putovanjem u SR Nemačku pronaći ćete na zvaničnoj stranici Ambasade Savezne Republike Nemačke u Beogradu.


I.Z.K. , Tanjug , Srna\nU godišnjem obraćanju o stanju nacije koje je danas održao u ruskom parlamentu, Vladimir Putin govorio je o različitim temama - od nagađanja da će tražiti do promenu Ustava da bi sebi omogućio još jedan mandat po isteku aktuelnog do demografije, odnosno gorućeg problema pada natalteta, i malih plata za koje Rusi rade.\n"Neću tražiti promenu Ustava"\nPutin je naglasio da neće tražiti izmenu ruskog Ustava, jer se slaže sa tim da postoji ograničenje broja predsedničkih mandata na maksimalna dva uzastopna.\n- Znam da u našem društvu postoje razmišljanja o odredbi da jedna osoba ne može ostati na mestu predsednika više od dva mandata zaredom. Ne mislim da je to nešto važno, ali slažem se sa ovom odredbom - rekao je Putin.\nS druge strane, Putin je pozvao na referendum o amandmanima Ustava u vezi sa dvojnim državljanstvom zvaničnika.\nPutin je predložio da državna Duma ima ovlašćenje da predlaže premijera, zamenike premijera i ministre, a da predsednik ima obavezu da imenuje predložene kandidate.\n- Predlažem promene ovlašćenja i zadatke državne Dume kako bi mogli da imenuju kandidate za mandatare ruske administracije. Kasnije bi po preporuci premijera bili predloženi zamenici i ministri - naglasio je Putin, prenosi agencija TASS.\nRuski lider je naglasio da bi predsednik bio pravno obavezan da postavlja predložene kandidate. Putin je pojasnio da predsednik ne bi bio u stanju da odbije kandidate koje predloži parlament za službene funkcije.\n"Ohrabriti rast nataliteta"\nPutin je rekao da vlasti moraju da učine više kako bi ohrabrile nova rođenja i podržale mlade porodice. Naglasio je da niski prihodi i dalje predstavljaju ključnu prepreku povećanju stanovništva.\n- U Rusiji danas živi skoro 147 miliona ljudi, ali je zemlja ušla u veoma težak demografski period jer stopa nataliteta ponovo opada - upozorio je ruski predsednik.\nOn je ocenio da su u Rusiji, zahvaljujući merama koje su preduzimane od 2000. godine postignuti pozitivni rezultati u demografiji i do neke mere čak i rastu populacije. Zato, kaže, raste broj školske dece, ali, s obzirom na to da porodice zasnivaju malobrojne generacije iz 1990. godine, broj rođenja ponovo pada.\nPutin je napomenuo da je, prema preliminarnim procenama, ukupna stopa nataliteta u 2019. godini bila 1.5, i poručio da to nije dovoljno za Rusijiu. On je ocenio da niska primanja većine domaćinstava sa decom direktno prete demografskoj budućnosti Rusije.\n"Pet stalnih članica UN da garantuju mir"\nPet stalnih članica Saveta bezbednosti Ujedinjenih nacija trebalo bi da pruže primer za otklanjanje pretnji novim ratovima, rekao je ruski predsednik.\n- Vidimo koliko su nepredvidivi i nekontrolisani događaji širom sveta, šta se dešavalo na Bliskom istoku i u Severnoj Africi u poslednjih nekoliko nedelja i poslednjih nekoliko dana. Vidimo da regionalni sukobi mogu da postanu pretnja celoj globalnoj zajednici. Siguran sam da je došlo vreme za ozbiljan i direktan razgovor o osnovnim principima stabilnog svetskog poretka i onim gorućim pitanjima, sa kojima se suočava čovečanstvo - naveo je ruski predsednik.\nPrema njegovim rečima, mora da se pokaže politička volja, mudrost i hrabrost, preneo je TASS.\n- Vreme zahteva svest o našoj zajedničkoj odgovornosti i stvarnim postupcima. Države članice osnivači UN moraju biti primer. Pet nuklearnih sila snosi posebnu odgovornost za očuvanje i održivi razvoj čovečanstva. Pet nacija mora početi sa merama za neutralisanje pretnji globalnim ratom, osmisliti nove pristupe za obezbedjivanje stabilnosti širom sveta, koji bi u potpunosti uzeli u obzir političke, ekonomske i vojne aspekte savremenih medjunarodnih odnosa - rekao je Putin.\n- Nikome ne pretimo i ne pokušavamo da nametnemo svoju volju". kazao je predsednik Rusije i dodao: "U isto vreme, mogu da uverim sve da su naši koraci usmerni jačanju nacionalne bezbednosti preduzeti blagovremeno i da su bili dovoljni - rekao je Putin.\nGlavna urednica televizije "Raša tudej": Putin se NEĆE KANDIDOVATI za još jedan mandat\nKIM JAČI NEGO IKAD Severna Koreja promenila ustav, a evo šta to podrazumeva\nAmerička platforma Instagram sistematski uklanja sve objave u kojima se pominje ubijeni iranski general Kasim Sulejmani, što objašnjava američkim sankcijama, piše Dojče vele istučući da novinari ukazuju na cenzuru ovog kanala koji je izuzetno važan za Irance.


NEMA VIŠE SKRIVANJA, TURSKA SPREMA INVAZIJU Davutoglu: „Odbranićemo Alepo!“\nANKARA -Turski premijer Ahmet Davutoglu rekao je da će Ankara da plati svoj istorijski dug “braći iz Alepa“ koji su pomogli odbranu Turske početkom 20. veka.\nOn je to rekao svega nekoliko dana pošto je Moskva upozorila na namere turskih vlasti da izvrše invaziju na Siriju u momentima kada su opozicione snage pred porazom.\n“Mi ćemo vratiti svoj istorijski dug… U jednom momentu, naša braća iz Alepa su odbranila naše gradove Sanliurfu, Gacijantep, Kahramanmaras… Sada ćemo mi odbraniti herojski grad Alepo, cela Turska će stati iza svoje braće“, rekao je Davutoglu.\nPredsednik Vlade Turske je podsetio na događaje iz Prvog svetskog rata i događaje iz turskog rata za nezavisnost.\n“Ipak, on je propustio da pomene da je Turska ušla u taj rat zbog imperijalističkih namera Otomanskog carstva. Turska je započela konflikt gađanjem ruske luke Odesa. U tri grada koje je Davutoglu pomenuo dogodila su se ubistva hiljada Jermena i drugih manjina“, ocenjuje Raša tudej.\nPortparol ruskog Ministarstva odbrane Igor Konašenkov je prethodno upozorio da Moskva ima saznanja da Ankara sprema invaziju na Siriju i da je spremna na ilegalne akcije na svojoj granici na Sirijom.\nGrad Alepo je pod velikim napadima ruskih bombardera, koje prate kopnene akcije snaga lojalnih predsedniku Sirije Bašaru el Asadu.\nAlbanci sutra u Prištini protestuju zbog\nŠvedski kralj UKINUO UNUCIMA DZEPARAC i\nAMERIČKI MEDIJI DIGLI UZBUNU NAKON OVOG SNIMKA:\nZASTRAŠUJUĆE PROGNOZE ZA EVROPU Ovaj narod će\nOD LjUDI PRAVILA PIHTIJE I HRANILA DECU\n"USKORO ĆE PASTI!" Putin otvorio karte i najavio\nINCIDENT U BRISELU: Hrvat pokušao da se zapali\nMAĐARSKA Za troje dece auto od države, bolovanje\nUmro bivši francuski predsednik Žak Širak


Oštar pad profitabilnosti kompanija sa Beogradske berze – Bankar.rs\nHome/IZVEŠTAJ SA BERZE/Oštar pad profitabilnosti kompanija sa Beogradske berze\nIZVEŠTAJ SA BERZEKOMPANIJESLIDERSVE VESTI\nKompanije koje sačinjavaju reperni indeks Beogradske berze, Belex15, zabeležile su veliki pad profita u prvih šest meseci tekuće godine, pokazuju polugodišnji rezultati ovih najvećih domaćih korporacija.\nPremda je ukupan poslovni prihod ovih kompanija oslabio tek 1,8 odsto na 174,4 milijarde dinara, profit pre kamata, poreza i amortizacije (EBITDA) pao je skoro 30 procenata na nepune 22 milijarde dinara, dok je neto profit skoro prepolovljen na 10,5 milijardi dinara.\nNajveći negativan uticaj na zbirne rezultate imala je Naftna industrija Srbije (NIS) koja je usled neplaniranog dugog remonta rafinerije zabeležila pad neto rezultata od skoro 72 odsto na 3,2 milijarde dinara. Ovo je najslabiji polugodišnji rezultat NIS-a još od 2010. godine, faktički od prve godine kada je Gazprom u potpunosti preuzeo upravljanje ovom kompanijom.\nZnačajan pad profitabilnosti domaćih korporacija došao je i usled otpočinjanja sprovođenje koncesije Aerodroma “Nikola Tesla” u decembru prošle godine. Aerodrom u tekućoj godini veliku većinu prihoda generiše iz godišnje koncesione naknade koju uplaćuje koncesionar, a koje su definisane koncesionim ugovorom.\nStoga su godišnji prihodi Aerodroma u bliskoj budućnosti limitirani na 4-5 miliona evra koliko će iznositi godišnje koncesione naknade, što je višestruko manje od prosečne realizacije u prethodnim godinama redovnog poslovanja.\nUprkos rastu poslovanja iz osnovnog biznisa, Komercijalna banke je takođe zabeležila blagi pad profitabilnosti, pre svega usled povećanih ostalih rashoda. Povećani obim poslovnih aktivnosti doneo je najvećem domaćem građevinaru, Energoprojekt holdingu, profit veći za 21,8 odsto, dok je veliki pozitivan iskorak načinio i bečejski Sojaprotein koji je u periodu januar-jun zabeležio pozitivno poslovanje nakon prošlogodišnjih velikih gubitaka. Sojaprotein je u prvih šest meseci, usled pre svega nižih cena sirovina, ostvario neto profit od 162 miliona dinara.\nBlago smanjenje profita registrovao je Impol Seval koji je nastavio trend solidne profitabilnosti, u velikoj meri zahvaljujući povoljnim uslovima na globalnom tržištu, a neznatan pad krajnjeg rezultata od 1,5 odsto pretrpeo je i Messer Tehnogas. Ova kompanija je nakon prošlogodišnjeg preuzimanja Messer-ove podružnice u Sloveniji u prvih šest meseci zabeležila značajan rast poslovanja, dok je krajnji rezultat bio neznatno manji pre svega usled vanredno niskih poreskih obaveza koje je kompanija imala u uporednom periodu prošle godine. Pad profita od 6,4 odsto registrovao je Metalac, u velikoj meri pod uticajem sada već hroničnih problema na tržištu Rusije, dok je Galenika Fitofarmacija zabeležila krajnji rezultat za 10 procenata slabiji usled nastavka trenda pada cena na domaćem tržištu i rasta cene materijala.\nVeliki pad konsolidovanog profita od 32 odsto registrovalo je Jedinstvo iz Sevojna čemu su doprineli visoki ostali rashodi. Ova kompanija koja beleži najveću uposlenost u godinama nakon izbijanja svetske ekonomske krize registrovala je visoke dvocifrene stope rasta prihoda i profita pre kamata, poreza i amortizacije (EBITDA). Vranjski proizvođač peći i štednjaka Alfa plam nastavio je prošlogodišnji negativni trend poslovanja, pre svega usled slabije realizacije na inostranom tržištu. Alfin poslovni prihod je pao 14,2 odsto dok je neto profit oslabio čak 73,8 odsto na 105,1 milion dinara.\nNa pozitivnoj strani polugodišnjih rezultata ipak stoji činjenica da su sve kompanije iz indeksne korpe registrovale pozitivno poslovanje, uz solidne dividende tokom leta odobrene akcionarima (izuzetak su Energoprojekt, Sojaprotein i Alfa plam). Do kraja godine valja očekivati i oporavak poslovanja, pre svega usled očekivanih boljih rezultata NIS-a nakon normalizacije poslovanja od juna.Turizam u Slavoniji ima odlične temelje, ali treba pomoć države.\nBELEX 15 beogradska berza\nKako se najperspektivnija kompanija našla pred bankrotom za samo šest nedelja\nKina za godinu dana uvećala svoje zlatne rezerve za 100 tona


Округли сто Врањских и Јуком-а: Медији и кривични поступак\nУ склопу пројкта „Независно новинарство за независно судство“ у четвртак је у конференцијској сали Хотела Пржар у Врању одржан округли сто на тему „Улога и функција медија у различитим фазама кривичног поступка“. Реч је о првом од пет округлих столова који ће бити опрганизовани у склопу пројекта који финансира Делегација Европске уније у оквиру Медијског програма.\nMUP Srbije je zabranio javna okupljanja pripadnika kineske verske grupe Falun Gong.\nSrbija pooštrava mere bezbednosti uoči posete kineskih zvaničnika\nSrbija podiže mere bezbednosti na najviši nivo uoči petka i „istorijskog“ dolaska kineskog predsednika Xi Jinpinga.\nViše od pet hiljada policajaca, pripadnika službe bezbednosti i vojske su od 17. do 19. juna u stanju pripravnosti kako bi boravak kineskog predsednika Xi Jinpinga tokom posete Srbiji bio bezbedniji.\nAdvokati i civilno društvo izveštvaju Specijalnog Izvestioca UN\nSpecijalni Izvestilac Mónica Pinto se od 11.-12. juna povodom pitanja nezavisnosti sudija i advokata sastala sa predstavnicima advokata i civilnog društva radi razgovora na ovu temu. Pre održavanja ovog sastanka u Beogradu, članovi Kuće ljudskih prava iz Beograda su razgovarali sa predstavnicima Mreže Kuća ljudskih prava po pitanju značaja konsultacija i prednostima međunarodnog udruživanja advokata.\nNVO: Skupština da se odredi prema Srebrenici\nOrganizacije civilnog društva pozvale su danas poslanike Skupštine Srbije da povodom obeležavanja 21. godišnjice genocida u Srebrenici, 11. jula, organizuju svečanu sednicu koja će početi minutom ćutanja u znak sećanja na stradale, da usvoje deklaraciju kojom će osuditi događaje u tom mestu, kao i da učestvuju na komemorativnom skupu ispred parlamenta.\nParlament da se odredi prema genocidu u Srebrenici – Poziv na konferenciju za medije\nPozivamo Vas na konferenciju za medije povodom 21. godišnjice genocida u Srebrenici koju će u petak 10. juna u 12 časova u beogradskom Medija centru (Terazije 3) organizovati organizacije civilnog društva.\nTrodnevni trening za novinare i urednike lokalnih medija održan je u Hotelu M u Beogradu. U okviru projekta Nezavisno novinarstvo za nezavisno sudstvo koje finansira Evropska unija bitan elemanat aktivnosti je jačanje kapaciteta lokalnih medija da izveštavaju o krivičnim postupcima u svojim regionima.\nKomitet pravnika za ljudska prava, uz podršku Misije OEBS u Srbiji, održao je 17 maja 2016. godine, drugi od četiri treninga „Monitoring, izveštavanje i specifičnosti krivičnih postupaka za krivična dela sa elementima korupcije“ na Pravnom fakultetu u Nišu.\nKomitet pravnika za ljudska prava, uz podršku Misije OEBS u Srbiji, održao je 26. aprila 2016. godine, prvi od četiri treninga „Monitoring, izveštavanje i specifičnosti krivičnih postupaka za krivična dela sa elementima korupcije“ na Pravnom fakultetu u Nišu.\nRegionalna konferencija o zločinima iz mržnje – poziv za dostavljanje abstrakta\nMisija OEBSa u Bosni i Hercegovini, u saradnji sa Fakultetom za kriminalistiku, kriminologiju i sigurnosne studije Univerziteta u Sarajevu i u partnerstvu sa Kancelarijom OSCE-a u Albaniji, Misijom OEBS-a u Crnoj Gori, Misijom OEBS-a na Kosovu, Misijom OBSE-a u Skopju i Misijom OEBS-a u Srbiji sa zadovoljstvom objavljuje poziv za dostavljanje radova na temu krivičnih djela počinjenih iz mržnje koji će biti predstavljeni na konferenciji pod nazivom Krivična djela počinjena iz mržnje u Jugoistočnoj Evropi, koja će se održati u Sarajevu, u Bosni i Hercegovini, 8. novembra 2016. godine.\nUPUTSTVO O ORGANIZOVANJU JAVNIH SKUPOVA\nDana 26. januara 2016.godine donet je novi Zakon o javnom okupljanju koji uvodi nova pravila u vezi sa organizovanjem skupova. Ovo uputstvo predstavlja sažeto i pojašnjeno tumačenje zakona, radi lakše, pravilne primene istog pri organizovanju skupova u predizbornim kampanjama.


BalkanMagazin :: Gaido preoteo kompaniju Citgo\nGaido preoteo kompaniju Citgo\nutorak, 26. februar 2019 20:52\nVenecuelanska državna naftna kompanija PDVSA je praktično izgubila kontrolu nad svojom američkom rafinerijskom podfirmom Citgo, pošto su u ponedeljak upravljanje tim njenim ogrankom preuzeli ljudi pod kontrolom samoproglašenog predsednika Venecuele Huana Gaida (Juan Guaido).\nTrojica potpredsednika Citgoa, koje je na to mesto postavio čelnik kompanije Astrubal Čavez (Chavez), izbačeni su u ponedeljak iz sedišta kompanije u Hjustonu, piše Rojters. Glavni izvršni direktor Citgoa, Čavez, inače rođak pokojnog venecuelanskog lidera Uga Čaveza, rukovodi tom kompanijom od prošle godine sa Bahama, jer su mu američke vlasti uskratile boravišnu vizu i dozvolu za rad u Hjustonu.\nCitgo je osmi po veličini prerađivač nafte u SAD i poseduje tri rafinerije u Ilinoisu, Teksasu i Luizijani koje ukupno zahvataju oko 4 odsto prerađivačkih kapaciteta SAD. Kompanija takođe snabdeva gorivom svoju mrežu od 5.500 benzinskih stanica u 29 američkih država. Američke sankcije, nametnute 28. januara vladi predsednika Madura, obavezuju tog najvećeg uvoznika venecuelanske nafte da nastavi taj posao pod uslovom da prihodi od prodaje idu na bankovne račune pod kontrolom Gaida.\nGaido je na čelo kompanije Citgo postavio Venecuelanku Luisu Palasios (Palacios) (foto), koja dolazi sa mesta direktorke odseka za Latinsku Ameriku njujorške istraživačke firme Medley Global Advisors.


Hotel Šumadija by Prote.In Beograd je obnovljeni hotel 4 zvezdice u Beogradu, na beogradskoj Čukarici, Šumadijski Trg 8, koji je zvanični partner grupacije restorana Prote.In sa višegodišnjim iskustvom koji omogućava jedinstveno gurmansko iskustvo, uz visok kvalitet hotelskih usluga. Hotel Šumadija by Prote.In Beograd je moderan poslovni hotel sa udobnim sadržajima koji ispunjavaju moderne standarde, potrebe i očekivanja gostiju.\nHotel Šumadija by Prote.In Beograd ima 104 udobnih smeštajnih jedinica, od kojih je 88 standard soba /sa king size i posebnim ležajevima/, 10 Executive soba : sobe sa king size ležajevima i posebnim ležajevima i 6 jednosobnih apartmana. Sve sobe Hotela Šumadija Prote.In Beograd su opremljene udobnim sadržajima za poslovno ili turističko putovanje – klima uređaj, tepisi od zida do zida, udobni posebni ili king size ležajevi, LCD TV sa kablovskim programima, mini bar, sigurnosni sef, odličan bežični internet, kupatila sa tušem i fenom za kosu, sigurnosne elektronske brave.\nGostima Hotela Šumadija Prote.In Beograd se poslužuje bogat buffet doručak koji ispunjava sve potrebe i ukuse u standardnom restoranu sa 150 mesta ili u otvorenoj bašti. Gostima Hotela Šumadija by Prote.In Beograd su na raspolaganju kafeterija i poslovni centar koji pruža sekretarske i usluge fotokopiranja. Dodatne usluge na raspolaganju gostima Hotela Šumadija by Prote.In Beograd su najam vozila, besplatan parking, transfer od-do aerodroma Nikola Tesla, usluge pranja, peglanja i hemijskog čišćenja.\nHotel Šumadija by Prote.In Beograd takođe ima tri tehnički potpuno opremljene sale za sastanke – projekciona platna, LCD projektor, flip chart, kapaciteta od 10 do 150 mesta koje čine odličan prostor za sastanke i događaje toga tipa i veličine.